polyglot-tagger/wikipedia-language-snippets-filtered huggingface dataset:
ಪ್ರೇಕ್ಷಕರ ಕಡೆಗೆ ಇಣುಕಿ ನೋಡುವ ಎಸ್ಟ್ರಾಗನ್‌, ತನ್ನ ಪರಿಸರದ ನಿರಾಶಾದಾಯಕತೆಯ ಕುರಿತಾಗಿ ವ್ಯಾಖ್ಯಾನ ಮಾಡುತ್ತಾನೆ. ಅಲ್ಲಿಂದ ಹೊರಟುಹೋಗಲು ಅವನು ಬಯಸುತ್ತಾನೆ; ಆದರೆ ಗೊಡಾಟ್‌ಗಾಗಿ ಅವರು ಕಾಯುತ್ತಿರಲೇಬೇಕಾದ ಕಾರಣದಿಂದ ಅವರು ಹಾಗೆಮಾಡುವಂತಿಲ್ಲ ಎಂದು ಅವನಿಗೆ ಹೇಳಲಾಗುತ್ತದೆ. ಆದಾಗ್ಯೂ, ತಾವು ಸರಿಯಾದ ಜಾಗದಲ್ಲಿದ್ದೇವೆಯೇ ಅಥವಾ ಇಲ್ಲವೇ ಎಂಬುದರ ಕುರಿತಾಗಿ ಈ ಜೋಡಿಯು ಸಮ್ಮತಿಸುವ ಸ್ಥಿತಿಯಲ್ಲಿರುವುದಿಲ್ಲ; ಅಥವಾ ಗೊಡಾಟ್ ಜೊತೆಗಿನ ಅವರ ಭೇಟಿಗೆ ಸಂಬಂಧಿಸಿದಂತೆ ಇದು ವ್ಯವಸ್ಥೆಗೊಳಿಸಲ್ಪಟ್ಟ ದಿನವೇ ಎಂಬುದರ ಕುರಿತೂ ಅವರಿಗೆ ತಿಳಿದಿರುವುದಿಲ್ಲ. ಅದು ಯಾವ ದಿನ ಎಂಬುದೂ ಸಹ ಅವರಿಗೆ ಅವಶ್ಯವಾಗಿ ಖಾತ್ರಿಯಿರುವುದಿಲ್ಲ. ನಾಟಕದಾದ್ಯಂತವೂ ಅವರು ಅನುಭವಕ್ಕೆ ತಂದುಕೊಳ್ಳುವ ಸಮಯವು ತಗ್ಗಿಸಲ್ಪಟ್ಟ, ಒಡೆಯಲ್ಪಟ್ಟ ಅಥವಾ ವಿಲಕ್ಷಣವಾಗಿ ಅಸ್ತಿತ್ವದಲ್ಲಿಲ್ಲದಂಥದ್ದಾಗಿರುತ್ತದೆ. ಸನಿಹದಲ್ಲಿಯೇ ಇರುವ ಮರವೊಂದರ ಬಳಿ ತಾವು ಭೇಟಿಯಾಗಲಿದ್ದೇವೆ ಎಂಬ ಅಂಶವೊಂದೇ ಅವರು ತಕ್ಕಮಟ್ಟಿಗೆ ಖಾತ್ರಿಯನ್ನು ಹೊಂದಿರುವ ವಿಷಯವಾಗಿರುತ್ತದೆ.
ಎಸ್ಟ್ರಾಗನ್‌ ಪಾತ್ರವು ತನ್ನ ಪಾದದಿಂದ ತನ್ನ ಬೂಟನ್ನು ತೆಗೆದುಹಾಕಲು ಹೆಣಗಾಡುತ್ತಿರುವ ಸನ್ನಿವೇಶದೊಂದಿಗೆ ನಾಟಕವು ಪ್ರಾರಂಭವಾಗುತ್ತದೆ. "ಮಾಡಬೇಕಾದ್ದು ಏನೂ ಇಲ್ಲ" ಎಂದು ಗೊಣಗುತ್ತಾ ಎಸ್ಟ್ರಾಗನ್‌ ತನ್ನ ಪ್ರಯತ್ನವನ್ನು ಅಂತಿಮವಾಗಿ ಬಿಟ್ಟುಬಿಡುತ್ತಾನೆ. ಈ ಆಲೋಚನೆಯಲ್ಲಿ ಅವನ ಸ್ನೇಹಿತ ವ್ಲಾದಿಮಿರ್‌‌ ಆಸಕ್ತಿ ವಹಿಸುತ್ತಾನೆ ಮತ್ತು ಅದರ ಕುರಿತೇ ಆಲೋಚಿಸತೊಡಗುತ್ತಾನೆ; ಏನೂ ಇಲ್ಲ ಎಂಬುದೇ ಮಾಡಬೇಕಿರುವ ಒಂದು ಕೆಲಸ ಎಂಬುದು ಮತ್ತು ಅದನ್ನೇ ಮಾಡುತ್ತಾ ಈ ಜೋಡಿಯು ನಾಟಕದ ಉಳಿದ ಭಾಗವನ್ನು ಕಳೆಯಬೇಕಿದೆ ಎಂಬುದು ಇದರ ಸೂಚ್ಯಾರ್ಥವಾಗಿರುತ್ತದೆ.
ಎಸ್ಟ್ರಾಗನ್‌ ತನ್ನ ಬೂಟನ್ನು ತೆಗೆದುಹಾಕುವಲ್ಲಿ ಅಂತಿಮವಾಗಿ ಯಶಸ್ವಿಯಾದಾಗ, ಅವನು ಅದರ ಒಳಗಡೆ ನೋಡುತ್ತಾನೆ ಮತ್ತು ಮುಟ್ಟಿ ಪರೀಕ್ಷಿಸುತ್ತಾನೆ; ಆದರೆ ಅದರೊಳಗೆ ಅವನಿಗೇನೂ ಕಾಣುವುದಿಲ್ಲ. ಇದಕ್ಕೆ ಸ್ವಲ್ಪವೇ ಮುಂಚಿತವಾಗಿ, ವ್ಲಾದಿಮಿರ್‌‌ ಅವನ ಟೋಪಿಯೊಳಗೆ ಇಣುಕಿ ನೋಡುತ್ತಾನೆ. ಈ ಮೂಲಾಶಯ ಅಥವಾ ವಿಶಿಷ್ಟ ಲಕ್ಷಣವು ನಾಟಕದ ಉದ್ದಕ್ಕೂ ಮರುಕಳಿಸುತ್ತದೆ.
ಈ ಜೋಡಿಯು ಪಶ್ಚಾತ್ತಾಪದ ಕುರಿತಾಗಿ ಚರ್ಚಿಸುತ್ತದೆ. ಅದರಲ್ಲೂ ನಿರ್ದಿಷ್ಟವಾಗಿ, ಜೀಸಸ್‌ನ ಮಗ್ಗುಲಲ್ಲಿಯೇ ಶಿಲುಬೆಗೇರಿಸಲ್ಪಟ್ಟ ಇಬ್ಬರು ಕಳ್ಳರಿಗೆ ಸಂಬಂಧಪಟ್ಟಂತೆ ಜೋಡಿಯು ಚರ್ಚಿಸುತ್ತದೆ; ಅಷ್ಟೇ ಅಲ್ಲ, ಅವರ ಪೈಕಿ ಒಬ್ಬನನ್ನು ಉಳಿಸಲಾಯಿತು ಎಂಬುದಾಗಿ ನಾಲ್ವರು ಸುವಾರ್ತಾಬೋಧಕರ ಪೈಕಿ ಕೇವಲ ಒಬ್ಬನು ಉಲ್ಲೇಖಿಸುತ್ತಾನೆ ಎಂಬುದನ್ನು ಆ ಜೋಡಿಯು ಚರ್ಚಿಸುತ್ತದೆ. ಇದು ನಾಟಕದಲ್ಲಿ ಕಂಡುಬರುವ ಬೈಬಲಿನ ಕುರಿತಾದ ಹಲವಾರು ಉಲ್ಲೇಖಗಳ ಪೈಕಿ ಮೊದಲನೆಯದಾಗಿದೆ. ಇದು ದೇವರಿಗೆ ಸಂಬಂಧಿಸಿದ ಶೋಧದ ಮತ್ತು ದೇವರೊಂದಿಗೆ ರಾಜಿ ಮಾಡಿಕೊಳ್ಳುವುದರ ಕುರಿತಾದ, ಸಾಮಾನ್ಯವಾಗಿ ಭಾವಿಸಲಾದ ನಾಟಕದ ಪ್ರಧಾನ ವಿಷಯಕ್ಕೆ ಸಂಬಂಧಿಸಿರಬಹುದು. ಅಷ್ಟೇ ಅಲ್ಲ, ಪಾಪ ವಿಮೋಚನೆಯ ವಿಷಯದೊಂದಿಗೂ ಅದು ಥಳುಕು ಹಾಕಿಕೊಂಡಿರಬಹುದು. ಗೊಡಾಟ್‌ ಸನಿಹದಲ್ಲೇ ಇರಬಹುದು ಎಂಬುದಾಗಿ ಅವರು ಭಾವಿಸಿದಾಗಲೆಲ್ಲಾ, ಒಂದಕ್ಕಿಂತ ಹೆಚ್ಚಿನ ಸಂದರ್ಭಗಳಲ್ಲಿ ಅವರು "ನಾವು ಉಳಿದುಕೊಂಡೆವು!" ಎಂದು ಅವರು ಕೂಗುತ್ತಾರೆ.
ಜರ್ಮನ್ನರೆಡೆಗೆ ತೋರಲಾದ ಫ್ರೆಂಚ್‌ ಪ್ರತಿರೋಧದ ಅಥವಾ ಶೀತಲ ಸಮರದ‌ಪೀಟರ್‌ ಹಾಲ್ ‌‌‌ದಿ ಗಾರ್ಡಿಯನ್ ನಲ್ಲಿ ಬರೆದಿರುವಂಥದ್ದು, 4 ಜನವರಿ 2003 ಒಂದು ಸಾಂಕೇತಿಕ ನಿರೂಪಣೆಯಾಗಿ ಇದನ್ನು ನೋಡಲಾಯಿತು. ಈ ಕುರಿತು ಗ್ರಹಾಂ ಹ್ಯಾಸೆಲ್‌ ಹೀಗೆ ಬರೆಯುತ್ತಾನೆ, "ಪೊಝೊ ಮತ್ತು ಲಕಿಯವರ ಒಳನುಗ್ಗಿಸುವಿಕೆಯು, ಬ್ರಿಟನ್‌‌‌ನ ಪ್ರಧಾನ ಭೂಭಾಗದ ಕುರಿತಾಗಿ ಐರ್ಲೆಂಡ್ ಹೊಂದಿರುವ ದೃಷ್ಟಿಕೋನಕ್ಕೆ ಸಂಬಂಧಿಸಿದ ಒಂದು ರೂಪಕಾಲಂಕಾರಕ್ಕಿಂತ ಮಿಗಿಲಾಗೇನೂ ಕಾಣುವುದಿಲ್ಲ; ಬ್ರಿಟನ್‌ನಲ್ಲಿನ ಸಮಾಜವು ಎಲ್ಲ ಕಾಲಗಳಲ್ಲಿಯೂ ದುರಾಸೆಯಿಂದ ಕೂಡಿದವರಾಗಿರುವ, ಆಡಳಿತ ನಡೆಸುತ್ತಿರುವ ಗಣ್ಯರಿಂದ ದುಷ್ಪ್ರಭಾವಕ್ಕೊಳಗುತ್ತಲೇ ಬಂದಿದ್ದು, ಕಾರ್ಮಿಕವರ್ಗದವರನ್ನು ಯಾವುದೇ ವಿಧಾನದಿಂದಲಾದರೂ ನಿಷ್ಕ್ರಿಯರನ್ನಾಗಿ ಮತ್ತು ಅಸಂಸ್ಕೃತರನ್ನಾಗಿ ಇರಿಸುವ ಪರಿಪಾಠ ಅಲ್ಲಿ ಕಂಡುಬರುತ್ತದೆ."ಹ್ಯಾಸೆಲ್‌, ., ವಾಟ್ಸ್‌ ಆನ್‌' ಲಂಡನ್‌ , ೨ರಿಂದ - ೯ನೇ ಜುಲೈ ೧೯೯೭.
ಲಕಿಯ ಟೋಪಿಯನ್ನು ವ್ಲಾದಿಮಿರ್‌‌ ಗಮನಿಸುತ್ತಾನೆ ಮತ್ತು ಅದನ್ನು ತಾನೊಮ್ಮೆ ಹಾಕಿಕೊಂಡು ನೋಡಲು ಅವನು ನಿರ್ಧರಿಸುತ್ತಾನೆ. ಉನ್ಮಾದ ಹತ್ತಿದವರಂತೆ ಟೋಪಿಯನ್ನು ಅದಲು-ಬದಲು ಮಾಡಿಕೊಳ್ಳುವ ದೃಶ್ಯವೊಂದಕ್ಕೆ ಇದು ಕಾರಣವಾಗುತ್ತದೆ. ಪೊಝೊ ಮತ್ತು ಲಕಿಯನ್ನು ಅನುಕರಿಸುವ ಪ್ರಕ್ರಿಯೆಯಲ್ಲಿ ಅವರು ತಮ್ಮನ್ನು ತೊಡಗಿಸಿಕೊಳ್ಳುತ್ತಾರೆ, ಆದರೆ ಅವರನ್ನು ಭೇಟಿ ಮಾಡಿದ್ದನ್ನಷ್ಟೇ ಜ್ಞಾಪಿಸಿಕೊಳ್ಳುವುದು ಎಸ್ಟ್ರಾಗನ್‌ಗೆ ಸಾಧ್ಯವಾಗುತ್ತದೆ ಮತ್ತು ವ್ಲಾದಿಮಿರ್‌‌ ಕೇಳಿದ್ದನ್ನಷ್ಟೇ ಅವನು ಮಾಡುತ್ತಾನೆ. ಅವರು ಪರಸ್ಪರರಿಗೆ ಅವಮಾನ ಮಾಡುವಂಥ ಮಾತುಗಳನ್ನು ಆಡುತ್ತಾರೆ ಹಾಗೂ ನಂತರದಲ್ಲಿ ರಾಜಿಮಾಡಿಕೊಳ್ಳುತ್ತಾರೆ. ಅದಾದ ನಂತರ, ಒಂದಷ್ಟು ಶಾರೀರಿಕ ಒದರಾಟಗಳನ್ನು ಮಾಡಲು ಅವರು ಪ್ರಯತ್ನಿಸುತ್ತಾರೆ. ಆದರೆ ಅವು ಬಯಸಿದ ಫಲಿತಾಂಶವನ್ನು ನೀಡುವುದಿಲ್ಲ; ಒಂದೇ ಒಂದು ಯೋಗದ ಭಂಗಿಯನ್ನು ಆಚರಿಸಲೂ ಅವರು ಪ್ರಯತ್ನಿಸುತ್ತಾರೆ, ಆದರೆ ಅದೂ ಸಹ ಶೋಚನೀಯವಾಗಿ ವಿಫಲಗೊಳ್ಳುತ್ತದೆ.
ಬೆಕೆಟ್ ಸೇರಿಸಿರುವ ಎರಡು ಕಳ್ಳರ ಕಥೆಯನ್ನು ಅವಲೋಕಿಸಿದಾಗ, ಅವನು ಲ್ಯೂಕ್‌ ೨೩:೩೯–೪೩ ಮತ್ತು ತರುವಾಯ ನಡೆಯುವ ಪಶ್ಚಾತ್ತಾಪದ ಚರ್ಚೆಯಿಂದ ಪ್ರೇರಣೆ ಪಡೆದಿರುವುದು ಕಂಡುಬರುತ್ತದೆ. ಒಂಟಿಯಾಗಿರುವ ಮರವನ್ನು ಕ್ರೈಸ್ತ ಶಿಲುಬೆಯ ಸಂಕೇತವಾಗಿ ಅಥವಾ, ಅವಶ್ಯವಾಗಿ ಜೀವನವೃಕ್ಷದ ಸಂಕೇತವಾಗಿ ನೋಡುವುದು ಸುಲಭ. ಅದೇ ರೀತಿಯಲ್ಲಿ, ದೇವರು ಒಂದು ಬಿಳಿಯ ಗಡ್ಡವನ್ನು ಹೊಂದಿದ್ದಾನೆ ಎಂದು ಹುಡುಗನು ವಿವರಿಸುತ್ತಾನೆ. ಒಂದು ವೇಳೆ ಹುಡುಗ ನೀಡಿದ ಪುರಾವೆಯನ್ನು ನಂಬುವುದೇ ಆದಲ್ಲಿ, ಗೊಡಾಟ್‌ ಕೂಡಾ ಒಂದು ಬಿಳಿಯ ಗಡ್ಡವನ್ನು ಹೊಂದಿರುತ್ತಾನೆ; ದೇವರು ಮತ್ತು ಗೊಡಾಟ್‌ ಇಬ್ಬರೂ ಒಬ್ಬರೇ ಎಂದು ಅನೇಕರು ಪರಿಗಣಿಸುತ್ತಾರೆ. ವ್ಲಾದಿಮಿರ್‌‌ ಉದ್ಗರಿಸುವಂಥ "ಕ್ರಿಸ್ತ ನಮ್ಮ ಮೇಲೆ ಕರುಣೆ ತೋರು!" ಎಂಬ ಮಾತನ್ನು, ಕನಿಷ್ಟಪಕ್ಷ ಅವನು ಏನನ್ನು ನಂಬುತ್ತಾನೋ ಅದರ ಪುರಾವೆಯಾಗಿ ತೆಗೆದುಕೊಳ್ಳಬಹುದು.
ಸ್ವಲ್ಪ ಹೊತ್ತು ವಿಶ್ರಾಂತಿ ತೆಗೆದುಕೊಳ್ಳಲು ನಿರ್ಧರಿಸುವ ಪೊಝೊ, ಚಿಕನ್‌ ಮತ್ತು ಮದ್ಯವನ್ನು ಒಳಗೊಂಡಿರುವ ಪೂರ್ವಭಾವಿಯಾಗಿ-ಪೊಟ್ಟಣ ಕಟ್ಟಿದ ಊಟವೊಂದನ್ನು ಸೇವಿಸಿ ಆನಂದಿಸುತ್ತಾನೆ. ಊಟ ಮುಗಿದಾದ ಮೇಲೆ ಅವನು ಮೂಳೆಗಳನ್ನು ಪಕ್ಕಕ್ಕೆ ಎಸೆಯುತ್ತಾನೆ. ಇದನ್ನು ನೋಡಿದ ಎಸ್ಟ್ರಾಗನ್‌, ವ್ಲಾದಿಮಿರ್‌‌ಗೆ ಬಹಳಷ್ಟು ಮುಜುಗರವಾಗುವ ರೀತಿಯಲ್ಲಿ, ಅವುಗಳನ್ನು ಕೇಳುವುದಕ್ಕಾಗಿ ಆತುರದಿಂದ ಮುನ್ನುಗ್ಗುತ್ತಾನೆ. ಆದರೆ ಅವು ಹೊರೆಯಾಳಿಗೆ ಸೇರಿವೆ ಎಂದು ಅವನಿಗೆ ಹೇಳಲಾಗುತ್ತದೆ. ಆದ್ದರಿಂದ, ಅವು ಅವನಿಗೆ ಬೇಕಿದ್ದಲ್ಲಿ ಆತ ಮೊದಲಿಗೆ ಲಕಿಯನ್ನು ಕೇಳಬೇಕಿರುತ್ತದೆ. ಈ ಕುರಿತು ಎಸ್ಟ್ರಾಗನ್‌ ಪ್ರಯತ್ನಿಸಿದರೂ, ಕೇವಲ ತನ್ನ ತಲೆಯನ್ನಷ್ಟೇ ತೂಗಾಡಿಸುವ ಲಕಿ ಉತ್ತರ ನೀಡಲು ನಿರಾಕರಿಸುತ್ತಾನೆ. ಇದನ್ನೊಂದು "ನಿರಾಕರಣೆ" ಎಂದು ಪರಿಗಣಿಸುವ ಎಸ್ಟ್ರಾಗನ್‌ ಮೂಳೆಗಳ ಮೇಲೆ ಹಕ್ಕನ್ನು ಸಾಧಿಸಲು ಮುಂದಾಗುತ್ತಾನೆ.
ಅಂಥೊನಿ ಕ್ರೋನಿನ್‌ ಅನುಸಾರ, ಬೆಕೆಟ್ ಯಾವಾಗಲೂ ಒಂದು ಬೈಬಲ್‌ನ್ನು ಹೊಂದಿರುತ್ತಿದ್ದ, ಕೊನೆಕೊನೆಗೆ ಒಂದಕ್ಕಿಂತ ಹೆಚ್ಚು ಆವೃತ್ತಿಗಳನ್ನು ಹೊಂದಿರುತ್ತಿದ್ದ; ಅಷ್ಟೇ ಅಲ್ಲ, ಬೈಬಲ್‌ ಅನುಕ್ರಮಣಿಕೆಗಳು ಅವನ ಕಪಾಟುಗಳಲ್ಲಿನ ಆಕರ ಪುಸ್ತಕಗಳ ಮಧ್ಯದಲ್ಲಿ ಯಾವಾಗಲೂ ಸ್ಥಾನವನ್ನು ಗಿಟ್ಟಿಸಿಕೊಂಡಿರುತ್ತಿದ್ದವು. ಸ್ವತಃ ಬೆಕೆಟ್‌ ಸದರಿ ಚರ್ಚಾವಿಷಯದ ಕುರಿತಾಗಿ ಸಾಕಷ್ಟು ಮುಕ್ತ ಸ್ವಭಾವವನ್ನು ಹೊಂದಿದ್ದ: "ಕ್ರೈಸ್ತಧರ್ಮ ಎಂಬುದು ನಾನು ನಿಖರವಾಗಿ ತಿಳಿದುಕೊಂಡಿರುವ ಒಂದು ಪುರಾಣ ಸಂಗ್ರಹವಾಗಿದೆ, ಹೀಗಾಗಿ ಸಹಜವಾಗಿಯೇ ನಾನು ಅದನ್ನು ಬಳಸುತ್ತೇನೆ" ಎಂಬ ಅಭಿಪ್ರಾಯವನ್ನು ಅವನು ವ್ಯಕ್ತಪಡಿಸುತ್ತಿದ್ದ. ಅವನ ಜೀವನಚರಿತ್ರೆಕಾರರಲ್ಲಿ ಒಬ್ಬನಾದ ಕ್ರೋನಿನ್‌ ಸೂಚಿಸುವಂತೆ, ಅವನ ಬೈಬಲಿನ ಉಲ್ಲೇಖಗಳು "ವ್ಯಂಗ್ಯ ಸ್ವಭಾವದ ಅಥವಾ ಕೆಲವೊಮ್ಮೆ ಚುಚ್ಚುವ ಶೈಲಿಯಲ್ಲಿರಬಹುದು".
ಲಕಿ ಮತ್ತು ಪೊಝೊ ಅಗಲುತ್ತಾರೆ. ಇಂದು ಗೊಡಾಟ್‌ನನ್ನು ನಿರೀಕ್ಷಿಸುವುದು ಬೇಡವೆಂದು ಅವರಿಗೆ ತಿಳಿಸಲು ಅದೇ ಹುಡುಗ ಮರಳಿ ಬರುತ್ತಾನೆ; ಆದರೆ ಗೊಡಾಟ್‌ ಮರುದಿನ ಆಗಮಿಸಲಿದ್ದಾನೆ ಎಂಬ ಭರವಸೆಯನ್ನು ಅವನು ನೀಡುತ್ತಾನೆ. ಆತ್ಮಹತ್ಯೆಯನ್ನು ಮಾಡಿಕೊಳ್ಳಲು ಎಸ್ಟ್ರಾಗನ್ ಮತ್ತು ವ್ಲಾದಿಮಿರ್‌ ಮತ್ತೊಮ್ಮೆ ಮುಂದಾಗುತ್ತಾರೆ; ಆದರೆ ಅವರ ಹಗ್ಗವಾದ ಎಸ್ಟ್ರಾಗನ್‌ನ ಸೊಂಟಪಟ್ಟಿಯು ಜೋರಾಗಿ ಜಗ್ಗಿದ್ದರ ಪರಿಣಾಮವಾಗಿ ಎರಡಾಗಿ ತುಂಡಾಗುತ್ತದೆ. ಎಸ್ಟ್ರಾಗನ್‌ನ ಷರಾಯಿಯು ಕೆಳಗೆ ಬೀಳುತ್ತದೆಯಾದರೂ, ಅದನ್ನು ಮೇಲೆಳೆದುಕೊಳ್ಳಲು ವ್ಲಾದಿಮಿರ್‌‌ ಅವನಿಗೆ ಹೇಳುವವರೆಗೂ ಎಸ್ಟ್ರಾಗನ್‌ ಅದನ್ನು ಗಮನಿಸಿರುವುದಿಲ್ಲ. ಒಂದು ವೇಳೆ ಗೊಡಾಟ್‌ ಆಗಮಿಸದಿದ್ದಲ್ಲಿ, ಮರುದಿನ ಹೆಚ್ಚು ಸೂಕ್ತವಾದ ಒಂದು ತುಣುಕನ್ನು ತಂದು ಸ್ವತಃ ನೇಣುಹಾಕಿಕೊಳ್ಳಬೇಕೆಂದು ಅವರು ನಿರ್ಣಯಿಸುತ್ತಾರೆ.
ಆತ ಓರ್ವ ಕ್ರೈಸ್ತಮತೀಯನೇ, ಯೆಹೂದಿಯೇ ಅಥವಾ ನಾಸ್ತಿಕನೇ ಎಂಬುದಾಗಿ ೧೯೩೭ರಲ್ಲಿ ಕೇಳಲಾದ ರಕ್ಷಣಾ ಮಂತ್ರಾಲೋಚನೆಯ ಪ್ರಶ್ನೆಯೊಂದಕ್ಕೆ ನೀಡಿದ ಉತ್ತರದಲ್ಲಿ ಬೆಕೆಟ್‌, "ಆ ಮೂರರ ಪೈಕಿ ಯಾವುದೂ ಅಲ್ಲ" ಎಂಬುದಾಗಿ ಉತ್ತರಿಸಿದ. ಬೆಕೆಟ್‌ನ ಸಮಗ್ರ ರಚನೆಗಳ ಕಡೆಗೆ ಅವಲೋಕಿಸುತ್ತಿರುವ ಮೇರಿ ಬ್ರೈಡೆನ್‌ ಎಂಬಾಕೆಯು ಕಂಡುಕೊಂಡಿರುವ ಪ್ರಕಾರ, "ಬೆಕೆಟ್‌ನ ಪಠ್ಯಗಳಿಂದ ಹೊರಹೊಮ್ಮುವ, ಆಧಾರಕಲ್ಪನೆಯಾಗಿ ಪರಿಗ್ರಹಿಸಲ್ಪಟ್ಟ ದೇವರು, ತನ್ನ ದುರಾಗ್ರಹದ ಗೈರುಹಾಜರಿಗಾಗಿ ಶಾಪಗ್ರಸ್ತನಾಗಿರುವ ಹಾಗೂ ತನ್ನ ಕಣ್ಗಾವಲಿನ ಹಾಜರಿಗಾಗಿ ಶಾಪಗ್ರಸ್ತನಾಗಿರುವ ಓರ್ವ ದೇವರಾಗಿದ್ದಾನೆ. ಆತ ಸರದಿಯ ಮೇಲೆ ದೂರಮಾಡಲ್ಪಟ್ಟ, ವಿಡಂಬನೆ ಮಾಡಲ್ಪಟ್ಟ, ಅಥವಾ ಉಪೇಕ್ಷಿಸಲ್ಪಟ್ಟ; ಆದರೆ ಅವನು ಹಾಗೂ ಚಿತ್ರಹಿಂಸೆಗೀಡಾದ ಅವನ ಮಗ ಇಬ್ಬರೂ ಎಂದಿಗೂ ನಿರ್ಣಾಯಕವಾಗಿ ತಿರಸ್ಕರಿಸಲ್ಪಡಲಿಲ್ಲ."
ತನ್ನ ಗುಲಾಮನನ್ನು ಕೆಟ್ಟದಾಗಿ ನಡೆಸಿಕೊಂಡಿದ್ದಕ್ಕೆ ಸಂಬಂಧಿಸಿದಂತೆ ವ್ಲಾದಿಮಿರ್‌‌ ಪೊಝೊವನ್ನು ತರಾಟೆಗೆ ತೆಗೆದುಕೊಳ್ಳುತ್ತಾನಾದರೂ, ಅವನ ಪ್ರತಿಭಟನೆಗಳು ಉಪೇಕ್ಷಿಸಲ್ಪಡುತ್ತವೆ. ಲಕಿಯು ತನ್ನ ಹೊರೆಯನ್ನು (ಕನಿಷ್ಟಪಕ್ಷ ಅವನ ಯಜಮಾನನು ಬೇರೇನಾದರೂ ಮಾಡುವಂತೆ ಅವನ ಮನವೊಪ್ಪಿಸಿದಾಗಲಾದರೂ) ಏಕೆ ಕೆಳಗಿಳಿಸುತ್ತಿಲ್ಲ ಎಂಬುದನ್ನು ಕಂಡುಹಿಡಿಯಲು ಎಸ್ಟ್ರಾಗನ್‌ ಮತ್ತು ವ್ಲಾದಿಮಿರ್‌‌ ಪ್ರಯತ್ನಿಸಿದಾಗ, ತನ್ನನ್ನು ಯಜಮಾನನು ಮಾರದಂತೆ ತಡೆಯುವುದಕ್ಕಾಗಿ ಅವನನ್ನು ಸಾಂತ್ವನಗೊಳಿಸಲು ಲಕಿಯು ಪ್ರಯತ್ನಿಸುತ್ತಿರುವುದಾಗಿ ಪೊಝೊ ವಿವರಿಸುತ್ತಾನೆ. ಇದನ್ನು ಕೇಳಿ ಲಕಿಯು ಗೋಳಿಡಲು ಆರಂಭಿಸುತ್ತಾನೆ. ಪೊಝೊ ಅವನಿಗೆ ಕರವಸ್ತ್ರವೊಂದನ್ನು ನೀಡುತ್ತಾನೆ, ಆದರೆ ಅವನ ಕಣ್ಣೀರನ್ನು ಒರೆಸಲು ಎಸ್ಟ್ರಾಗನ್‌ ಪ್ರಯತ್ನಿಸಿದಾಗ, ಅವನ ಕಣಕಾಲುಗಳಿಗೆ ಲಕಿ ಒದೆಯುತ್ತಾನೆ.
ಒಂದು ಜೊತೆ ಬೂಟುಗಳನ್ನು ಆತ ಪತ್ತೆಹಚ್ಚುತ್ತಾನೆ ಮತ್ತು ಅವು ತನ್ನದಲ್ಲವೆಂದು ಎಸ್ಟ್ರಾಗನ್‌ ಸಮರ್ಥಿಸುತ್ತಾನೆ. ಅದೇನೇ ಇದ್ದರೂ ಅವುಗಳನ್ನು ಹಾಕಿಕೊಳ್ಳಲು ಅವನು ಪ್ರಯತ್ನಿಸಿದಾಗ ಅವು ಕಾಲಿಗೆ ಹೊಂದಿಕೊಳ್ಳುತ್ತವೆ. ಅಷ್ಟು ಹೊತ್ತಿಗೆ ಅಲ್ಲಿ ಕ್ಯಾರಟ್‌ಗಳು ಉಳಿದಿರುವುದಿಲ್ಲವಾದ್ದರಿಂದ, ಒಂದು ಟರ್ನಿಪ್‌ ಗೆಡ್ಡೆ ಮತ್ತು ಒಂದು ಮೂಲಂಗಿಯ ಪೈಕಿ ಒಂದನ್ನು ಆರಿಸಿಕೊಳ್ಳುವಂತೆ ಎಸ್ಟ್ರಾಗನ್‌ಗೆ ವ್ಲಾದಿಮಿರ್‌ ತಿಳಿಸುತ್ತಾನೆ. ಅವನು ಮೂಲಂಗಿಯನ್ನು ಆಯ್ದುಕೊಳ್ಳುತ್ತಾನಾದರೂ ಅದು ಕಪ್ಪಗಿರುತ್ತದೆ, ಹೀಗಾಗಿ ಅದನ್ನವನು ಹಿಂದಿರುಗಿಸುತ್ತಾನೆ. ಪ್ರಯತ್ನಪಟ್ಟು ಮತ್ತೆ ಮಲಗಲು ಅವನು ನಿರ್ಧರಿಸುತ್ತಾನೆ ಮತ್ತು ಹಿಂದಿನ ದಿನದ ರೀತಿಯಲ್ಲಿಯೇ ಮತ್ತದೇ ಭ್ರೂಣದ ಭಂಗಿಯನ್ನು ಅಳವಡಿಸಿಕೊಳ್ಳುತ್ತಾನೆ. ವ್ಲಾದಿಮಿರ್‌‌ ಅವನಿಗಾಗಿ ಒಂದು ಜೋಗುಳವನ್ನು ಹಾಡುತ್ತಾನೆ.
ಅಂಕ ರಲ್ಲಿ ಬರುವ ಹುಡುಗನೂ ಸಹ, ಹಿಂದಿನ ದಿನ ಅವರಿಬ್ಬರನ್ನು ಭೇಟಿಮಾಡಿದ್ದು ತಾನಲ್ಲವೆಂಬುದಾಗಿ ವ್ಲಾದಿಮಿರ್‌ಗೆ ಭರವಸೆ ನೀಡುತ್ತಾನೆ. ಇದೂ ಸಹ ತನ್ನ ಮೊದಲ ಭೇಟಿ ಎಂಬುದಾಗಿ ಅವನು ಸಮರ್ಥಿಸುತ್ತಾನೆ. ಗೊಡಾಟ್‌ ಏನು ಕೆಲಸ ಮಾಡುತ್ತಾನೆ ಎಂಬುದಾಗಿ ವ್ಲಾದಿಮಿರ್‌‌ ಕೇಳಿದಾಗ, "ಅವನು ಏನನ್ನೂ ಮಾಡುವುದಿಲ್ಲ, ಸರ್" ಎಂದು ಆ ಹುಡುಗ ಹೇಳುತ್ತಾನೆ. ಅವನಿಗೆ ಒಂದು ಬಿಳಿಯ ಗಡ್ಡವಿರುತ್ತದೆ ಎಂಬುದು ನಮಗೂ ಗೊತ್ತಾಗುತ್ತದೆ – ಪ್ರಾಯಶಃ ಹುಡುಗನಿಗೆ ಆ ಕುರಿತು ಖಾತ್ರಿಯಾಗಿರುವುದಿಲ್ಲ. ಈ ಹುಡುಗನಿಗೆ ಓರ್ವ ಸೋದರನೂ ಇದ್ದು, ಆತ ಅಸ್ವಸ್ಥನಾಗಿರುತ್ತಾನೆ ಎಂದು ತೋರುತ್ತದೆ; ಆದರೆ ಅವನ ಸೋದರನು ಅಂಕ ರಲ್ಲಿ ಬಂದಿದ್ದ ಹುಡುಗನೇ ಅಥವಾ ಹಿಂದಿನ ದಿನ ಬಂದಿದ್ದ ಹುಡುಗನೇ ಎಂಬುದನ್ನು ಸೂಚಿಸುವುದಕ್ಕೆ ಅಲ್ಲಿ ಯಾವುದೇ ನಿಚ್ಚಳವಾದ ಪುರಾವೆಯು ದೊರೆಯುವುದಿಲ್ಲ.
ನಾಟಕದ ಉದ್ದಕ್ಕೂ ಸದರಿ ಜೋಡಿಯು ಪರಸ್ಪರರನ್ನು "ದಿದಿ" ಮತ್ತು "ಗೋಗೊ" ಎಂಬ ಮುದ್ದಿನ ಹೆಸರುಗಳಿಂದ ಕರೆದುಕೊಳ್ಳುತ್ತದೆಯಾದರೂ, ಹುಡುಗರ ಪೈಕಿ ಒಬ್ಬನು ವ್ಲಾದಿಮಿರ್‌ನನ್ನು "ಮಿಸ್ಟರ್‌ ಆಲ್ಬರ್ಟ್‌" ಎಂಬುದಾಗಿ ಸಂಬೋಧಿಸುತ್ತಾನೆ. ಎಸ್ಟ್ರಾಗನ್‌ನನ್ನು ಲೆವಿ ಎಂಬ ಹೆಸರಿನಿಂದ ಕರೆಯಲು ಬೆಕೆಟ್‌ ಮೂಲತಃ ಆಶಿಸಿದ್ದ, ಆದರೆ ಅವನನ್ನು ಪೊಝೊ ಪ್ರಶ್ನಿಸುವಾಗ ಅವನಿಗೆ "ಮ್ಯಾಗ್ರೆಗರ್‌, ಆಂಡ್ರೆ" ಎಂಬ ಹೆಸರನ್ನು ಅವನು ನೀಡುತ್ತಾನೆ ಹಾಗೂ ಫ್ರೆಂಚ್‌ನಲ್ಲಿರುವ "ಕ್ಯಾಟಲ್ಲೆ " ಅಥವಾ ಮೊದಲ ಫೇಬರ್‌ ಆವೃತ್ತಿಯಲ್ಲಿರುವ "ಕ್ಯಾಟಲ್ಲಸ್‌"ಗೆ ಸಂವಾದಿಯಾಗಿರುವಂತೆ ಪ್ರತಿಕ್ರಿಯಿಸುತ್ತಾನೆ. ಅಮೆರಿಕಾದ ಆವೃತ್ತಿಯಲ್ಲಿ ಇದು "ಆಡಮ್‌" ಎಂದಾಯಿತು. "ಕ್ಯಾಟಲ್ಲಸ್‌ ಎಂಬ ಹೆಸರು ತನಗೆ ಬೇಸರ ಹಿಡಿಸಿತ್ತು" ಎಂಬುದೇ ಬೆಕೆಟ್ ಇದಕ್ಕೆ ನೀಡಿರುವ ಏಕೈಕ ವಿವರಣೆಯಾಗಿದೆ.
ಪ್ರಕೃತ, ಎಸ್ಟ್ರಾಗನ್ ಹೊಂದಿರುವ ಸೀಮಿತವಾದ ಸಂಭಾಷಣಾತ್ಮಕ ಪರಿಣತಿಗಳಿಗೆ ಸಂಬಂಧಿಸಿದಂತೆ ವ್ಲಾದಿಮಿರ್‌ ತನ್ನ ಆಶಾಭಂಗವನ್ನು ವ್ಯಕ್ತಪಡಿಸುತ್ತಾನೆ: "ಮುಂದುವರಿ ಗೋಗೊ, ಚೆಂಡನ್ನು ಹಿಂದಿರುಗಿಸು, ಯಾವಾಗಲಾದರೊಮ್ಮೆ ಇದು ನಿನ್ನ ಕೈಲಿ ಸಾಧ್ಯವಿಲ್ಲವೇ?" ಎಂಬುದು ಅವನ ಅಭಿವ್ಯಕ್ತಿಯಾಗಿರುತ್ತದೆ. ಈ ವಿಷಯಕ್ಕೆ ಸಂಬಂಧಿಸಿದಂತೆ ನಾಟಕದಾದ್ಯಂತ ಎಸ್ಟ್ರಾಗನ್‌ ಹೆಣಗಾಡುತ್ತಾನೆ, ಮತ್ತು ಇತರರ ಜೊತೆಗಿನ ತಮ್ಮ ಸಂಭಾಷಣೆ ಮತ್ತು ಮುಖಾಮುಖಿಗಳಲ್ಲಿ ವ್ಲಾದಿಮಿರ್‌‌ ಸಾಮಾನ್ಯವಾಗಿ ಅಗ್ರಗಣ್ಯತೆಯನ್ನು ಮೆರೆಯುತ್ತಾನೆ. ತನ್ನ ಒಡನಾಡಿಯ ಕಡೆಗೆ ವ್ಲಾದಿಮಿರ್‌ ಆಗೊಮ್ಮೆ ಈಗೊಮ್ಮೆ ಹಗೆತನವನ್ನು ತೋರಿಸುತ್ತಾನಾದರೂ, ಅವರು ಸಾಧಾರಣವಾಗಿ ನಿಕಟವಾಗಿರುತ್ತಾರೆ; ಪರಸ್ಪರರನ್ನು ಮೇಲಿಂದ ಮೇಲೆ ಅಂಗೀಕರಿಸುವ ಮತ್ತು ಬೆಂಬಲಿಸುವ ಸ್ವಭಾವವನ್ನು ಅವರು ತೋರಿಸುತ್ತಾರೆ.
ಎಸ್ಟ್ರಾಗನ್‌ ಮತ್ತು ವ್ಲಾದಿಮಿರ್‌‌ ಎಂಬ ಆ ಎರಡು ಪಾತ್ರಗಳನ್ನು ನಾಟಕದಲ್ಲಿ ಉಲ್ಲೇಖಿಸಲ್ಪಟ್ಟ ಇಬ್ಬರು ಕಳ್ಳರಾಗಿ ಒಂದು ಸಾಂಕೇತಿಕ ಮಟ್ಟದಲ್ಲಿ ನಾವು ಕಣ್ಣಮುಂದೆ ತಂದುಕೊಳ್ಳಬಹುದು. ಕೆಲವೊಂದು ಅಜ್ಞಾತ ಕಾರಣಗಳಿಗಾಗಿ ಎಸ್ಟ್ರಾಗನ್‌ ಶಿಕ್ಷಿಸಲ್ಪಡುತ್ತಾನೆ. ಕ್ರಿಸ್ತನನ್ನು ನಿಂದಿಸಿದ ಕಾರಣದಿಂದ ಶಾಪಗ್ರಸ್ತನಾದ ಅಥವಾ ನಿತ್ಯನರಕ ಶಿಕ್ಷೆಗೆ ಗುರಿಯಾದ ಕಳ್ಳ ಅವನೇ ಎಂಬುದನ್ನು ಇದು ಅರ್ಥೈಸುವ ಸಾಧ್ಯತೆಯಿರುತ್ತದೆ. ಮತ್ತೊಂದೆಡೆ ವ್ಲಾದಿಮಿರ್‌,‌ ಅದು ಕೇವಲ ಶಾರೀರಿಕವಾಗಿದ್ದರೂ, ನಿಂದನೆ ಅಥವಾ ನಿತ್ಯನರಕ ಶಿಕ್ಷೆಯಿಂದ ತಪ್ಪಿಸಿಕೊಂಡ ಕಳ್ಳನಾಗಿರುವ ಸಾಧ್ಯತೆಯಿರುತ್ತದೆ. ಈ ದುಷ್ಕರ್ಮದ ಶಿಕ್ಷೆಯು ಬೆಕೆಟ್‌ನಿಂದ ಚಿತ್ರಿಸಲ್ಪಟ್ಟ ನಿರಂಕುಶ ದೇವರನ್ನು ತೋರಿಸುತ್ತದೆ.
ಬೆಕೆಟ್‌ನ ನಾಟಕದ ಬರಹಗಾರಿಕೆಯ ಕುರಿತಾಗಿ ರೂಬಿ ಕೊಹ್ನ್‌ ತನ್ನ ಅಭಿಪ್ರಾಯವನ್ನು ವ್ಯಕ್ತಪಡಿಸುತ್ತಾ, "ಅದು ಕಾಲ್ಪನಿಕ ಮುಕ್ಕೂಟ ನಾಟಕದ, ಹೆಚ್ಚಾಗುತ್ತ ಹೋಗುವ ದಬ್ಬಾಳಿಕೆಯ ಮನೋಭಾವದ ಆಂತರಂಗಿಕತೆಯಿಂದ ಆಚೆಗೆ ಮಾಡಿದ ಒಂದು ಪಲಾಯನ" ಎಂದು ಅಭಿಪ್ರಾಯಪಡುತ್ತಾಳೆ ಮತ್ತು ಇದಕ್ಕೆ ಉಲ್ಲೇಖವಾಗಿ ಅವಳು ಬೆಕೆಟ್‌ನ ಮೊಲಾಯ್‌ , ಮ್ಯಾಲೋನ್‌ ಡೀಸ್‌ , ಮತ್ತು ದಿ ಅನ್‌ನೇಮಬಲ್‌ ಕೃತಿಗಳನ್ನು ಹೆಸರಿಸುತ್ತಾಳೆ; ಬೆಕೆಟ್‌ ಇದಕ್ಕೆ ಸಮರ್ಥನೆಯನ್ನು ನೀಡುತ್ತಾ, ಆ ಸಮಯದಲ್ಲಿ ತಾನು ಬರೆಯುತ್ತಿದ್ದಂಥ ಅಸಹನೀಯವಾದ ಅಥವಾ ಅತಿರೇಕದ ಗದ್ಯದಿಂದ ದೂರ ಸರಿಯಲೆಂದೇ, ಒಂದು ಸಡಿಲಿಕೆಯ ವಿಶ್ರಾಂತಿ ಅಥವಾ ಶಮನದ ಸ್ವರೂಪವಾಗಿ ಗೊಡಾಟ್‌ ಕೃತಿಯನ್ನು ಬರೆಯಲು ಆರಂಭಿಸಿದ್ದಾಗಿ ಹೇಳಿಕೊಂಡ.
ಆಗ ಅಲ್ಲಿಗೆ ಪೊಝೊ ಮತ್ತು ಲಕಿ ಆಗಮಿಸುತ್ತಾರೆ; ಪೊಝೊ ಈಗ ಕುರುಡನಾಗಿರುತ್ತಾನೆ ಮತ್ತು ಲಕಿಯು ಮೂಕನಾಗಿದ್ದಾನೆಂದು ಅವನು ಸಮರ್ಥಿಸುತ್ತಾನೆ. ಹಗ್ಗವು ಈಗ ಬಹಳಷ್ಟು ಮೊಟಕಾಗಿರುತ್ತದೆ ಮತ್ತು ಒಂದು ಹೊಸ ಟೋಪಿಯನ್ನು ಗಳಿಸಿರುವ ಲಕಿಯು, ಪೊಝೊನಿಂದ ಓಡಿಸಲ್ಪಡುವುದಕ್ಕೆ ಬದಲಾಗಿ ಅವನ ನೇತೃತ್ವವನ್ನು ವಹಿಸಿದವನಂತೆ ಸಾಗಿಬರುತ್ತಾನೆ. ಕಾಲದ ಎಲ್ಲಾ ಅರಿವನ್ನೂ ಪೊಝೊ ಕಳೆದುಕೊಂಡಿರುತ್ತಾನೆ ಮತ್ತು ಹಿಂದಿನ ದಿನದಂದು ಅವರನ್ನು ಭೇಟಿಯಾಗಿದ್ದನ್ನು ತಾನು ಜ್ಞಾಪಿಸಿಕೊಳ್ಳಲಾರೆ ಎಂಬುದಾಗಿ ಅವರಿಗೆ ಭರವಸೆ ನೀಡಿ ಸಂಶಯ ನೀಗಿಸುತ್ತಾನೆ. ಅಷ್ಟೇ ಅಲ್ಲ, ಪ್ರಸಕ್ತ ದಿನದ ಘಟನೆಗಳನ್ನು, ಅವು ಘಟಿಸಿದ ನಂತರ ಜ್ಞಾಪಿಸಿಕೊಳ್ಳಬೇಕೆಂಬುದನ್ನು ಅವನು ಬಯಸುವುದಿಲ್ಲ.
ಒಂದು ಹಂತದಲ್ಲಿ ಅವರು ಒಂದು ಒಟ್ಟಿಲಿನಲ್ಲಿ ಬೀಳುತ್ತಾರೆ. ಬಲಾತ್ಕರಿಸಿ ಹೆಚ್ಚು ಆಹಾರವನ್ನು ಪಡೆಯಲು ಅಥವಾ ತನ್ನನ್ನು ಒದ್ದಿದ್ದಕ್ಕಾಗಿ ಲಕಿಯ ಮೇಲೆ ಸೇಡುತೀರಿಸಿಕೊಳ್ಳಲು ಇರುವ ಒಂದು ಸದವಕಾಶವಾಗಿ ಇದನ್ನು ಎಸ್ಟ್ರಾಗನ್‌ ಪರಿಗಣಿಸುತ್ತಾನೆ. ಈ ವಿವಾದವು ಸುದೀರ್ಘವಾಗಿ ಚರ್ಚಿಸಲ್ಪಡುತ್ತದೆ. ಪೊಝೊ ಅವರಿಗೆ ಹಣವನ್ನು ನೀಡುತ್ತಾನಾದರೂ, ಅವರ ಮನರಂಜನೆ ಮೌಲ್ಯದಲ್ಲಿ ಹೆಚ್ಚು ಮಾನ್ಯತೆಯನ್ನು ವ್ಲಾದಿಮಿರ್‌ ಕಾಣುತ್ತಾನೆ. ಏಕೆಂದರೆ, ಒಂದು ವೇಳೆ ಗೊಡಾಟ್‌ ಆಗಮಿಸುವುದೇ ಆದಲ್ಲಿ ಅವರು ಅವನನ್ನು ನೋಡಲು ಬಲವಂತವಾಗಿ ಕಾಯುತ್ತಿರಬೇಕಾದ ಅನಿವಾರ್ಯತೆಯಿರುತ್ತದೆ. ಆದರೂ, ಅಂತಿಮವಾಗಿ ಅವರೆಲ್ಲರೂ ತಂತಮ್ಮ ಹಾದಿಯನ್ನು ಪ್ರಯಾಸಪಟ್ಟು ಹಿಡಿಯುತ್ತಾರೆ.
"ಅಂತ್ಯವಿಲ್ಲದ ತಪ್ಪುಗ್ರಹಿಕೆಯ" ದೆಸೆಯಿಂದಾಗಿ ಬೆಕೆಟ್‌ ಬಹುಬೇಗನೆ ದಣಿದ. ೧೯೫೫ರಷ್ಟು ಹಿಂದೆಯೇ, "ತೀರಾ ಸರಳವಾಗಿರುವ ವಿಷಯವೊಂದನ್ನು ಜನರು ಏಕೆ ಜಟಿಲಗೊಳಿಸುತ್ತಾರೆ ಎಂಬುದೇ ನನಗರ್ಥವಾಗದ ವಿಷಯ" ಎಂದು ಆತ ವ್ಯಾಖ್ಯಾನಿಸಿದ್ದ. ಆದಾಗ್ಯೂ, ಗಹನವಾದ ಸುಳಿವುಗಳಿಗಿಂತ ಮಿಗಿಲಾದ ಬೇರಾವುದರೊಂದಿಗೂ ಮುಂಬರಲು ಆತ ಸಿದ್ಧನಾಗಿರಲಿಲ್ಲ: ಎಸ್ಟ್ರಾಗನ್‌ ಪಾತ್ರವನ್ನು ನಿರ್ವಹಿಸಿದ ಪೀಟರ್‌ ವುಡ್‌ಥ್ರೋಪ್‌, ಒಂದು ದಿನ ಟ್ಯಾಕ್ಸಿಯೊಂದರಲ್ಲಿ ಅವನೊಂದಿಗೆ ಮಾತನಾಡುತ್ತಾ, ನಾಟಕವು ನಿಜವಾಗಿಯೂ ಯಾವುದರ ಕುರಿತಾಗಿದೆ ಎಂದು ಕೇಳಿದ. 'ಇದು ಸಂಪೂರ್ಣವಾಗಿ ಸಹಜೀವನದ ಕುರಿತಾಗಿದೆ ಪೀಟರ್; ಸಹಜೀವನದ ಕುರಿತಾಗಿದೆ' ಎಂದು ಬೆಕೆಟ್‌ ಅವನಿಗೆ ಉತ್ತರಿಸಿದ.
ಬೆಕೆಟ್‌ ಚಲನಚಿತ್ರಕ್ಕೆ ಸಂಬಂಧಿಸಿದ ಯೋಜನೆಯಲ್ಲಿ ಮಾಡಿದಂತೆ, ಸದರಿ ಜೋಡಿಯ ಪಾತ್ರನಿರ್ವಹಣೆಯನ್ನು ಐರಿಷ್‌ ಭಾಷೆಯ ಏರಿಳಿತಗಳೊಂದಿಗೆ ಅನೇಕವೇಳೆ ನಿರ್ವಹಿಸಲಾಗಿದೆ. ಇದು ಬೆಕೆಟ್‌ನ ಛಂದೋಬದ್ಧತೆಗಳು ಮತ್ತು ಪದವಿನ್ಯಾಸದ ಒಂದು ಅನಿವಾರ್ಯ ಪರಿಣಾಮವಾಗಿದೆ ಎಂದು ಕೆಲವರು ಭಾವಿಸುತ್ತಾರಾದರೂ, ಇದನ್ನು ಪಠ್ಯದಲ್ಲಿ ನಿಗದಿಪಡಿಸಿಲ್ಲ. ಹೇಗೆಯೇ ಆದರೂ, ಅವರು ಇಂಗ್ಲಿಷ್‌ ಮೂಲಕ್ಕೆ ಸೇರಿದವರಲ್ಲ: ನಾಟಕದ ಆರಂಭಿಕ ಭಾಗದಲ್ಲಿನ ಒಂದು ಹಂತದಲ್ಲಿ, "ಕಾಮ್‌" ಎಂಬ ಇಂಗ್ಲಿಷ್‌ ಉಚ್ಚಾರಣೆಯನ್ನು ಎಸ್ಟ್ರಾಗನ್‌ ಅಣಕಿಸುತ್ತಾನೆ ಹಾಗೂ "ವೇಶ್ಯಾಗೃಹದಲ್ಲಿರುವ ಇಂಗ್ಲಿಷ್‌ನವನ ಕಥೆಯ" ಕುರಿತಾಗಿ ತಮಾಷೆ ಮಾಡುತ್ತಾನೆ.ಬೆಕೆಟ್‌ ೨೦೦೮, ಪುಟ ೮.
ಅಂಕ ರಲ್ಲಿರುವ ಹುಡುಗನು ಓರ್ವ ಸ್ಥಳೀಯ ಹೈದನಾಗಿದ್ದು, ವ್ಲಾದಿಮಿರ್‌ನನ್ನು ತಾನು ಇದೇ ಮೊದಲ ಬಾರಿಗೆ ನೋಡಿದ್ದು ಎಂದು ಅವನಿಗೆ ಹೇಳಿ ನಂಬಿಕೆ ಹುಟ್ಟಿಸುವ ಮೂಲಕ ಅವನ ಸಂಶಯವನ್ನು ನೀಗಿಸುತ್ತಾನೆ. ಹಿಂದಿನ ದಿನದಂದು ತಾನು ಅಲ್ಲಿರಲಿಲ್ಲ ಎಂದು ಅವನು ಹೇಳುತ್ತಾನೆ. ಓರ್ವ ಮೇಕೆ ಕಾಯುವವನಾಗಿ ತಾನು ಶ್ರೀಮಾನ್‌ ಗೊಡಾಟ್‌ ಬಳಿಯಲ್ಲಿ ಕೆಲಸ ಮಾಡುತ್ತಿರುವುದಾಗಿ ಅವನು ದೃಢೀಕರಿಸುತ್ತಾನೆ. ಗೊಡಾಟ್‌ನಿಂದ ಹೊಡೆಸಿಕೊಳ್ಳುವ ಅವನ ಸೋದರನು ಓರ್ವ ಕುರಿ ಕಾಯುವವನಾಗಿರುತ್ತಾನೆ. ಅವರಿಬ್ಬರನ್ನೂ ಗೊಡಾಟ್‌ ಪೋಷಿಸುತ್ತಾನೆ ಹಾಗೂ ತನ್ನ ಒಣಹುಲ್ಲಿನ ಅಟ್ಟದಲ್ಲಿ ಮಲಗಿಕೊಳ್ಳಲು ಅವರಿಗೆ ಅವಕಾಶ ನೀಡುತ್ತಾನೆ.
ಸದರಿ ನೃತ್ಯವು ನಾಜೂಕಿಲ್ಲದ ಮತ್ತು ಪ್ರಯಾಸದಿಂದ ಹೆಜ್ಜೆಹಾಕುವ ರೀತಿಯಲ್ಲಿರುತ್ತದೆ, ಹಾಗೂ ಇದರಿಂದ ಎಲ್ಲರೂ ನಿರಾಶೆಗೊಳ್ಳುವಂತಾಗುತ್ತದೆ. ವ್ಲಾದಿಮಿರ್ ತನ್ನ ಟೋಪಿಯನ್ನು ಲಕಿಯ ತಲೆಯ ಮೇಲೆ ಹಾಕಿದಾಗ ಅದರಿಂದ ಪ್ರಚೋದಿಸಲ್ಪಟ್ಟು ಲಕಿಯಿಂದ ಹೊರಹೊಮ್ಮುವ "ಆಲೋಚನೆಯು" ವಾಚ್ಯರೂಪದಲ್ಲಿರುವ ಸುದೀರ್ಘವಾದ ಮತ್ತು ಅಸಂಬದ್ಧವಾದ ಒಂದು ಸ್ವಪ್ರಜ್ಞೆಯ ಹರಿವಾಗಿ ಪರಿಣಮಿಸುತ್ತದೆ. ತುಲನಾತ್ಮಕವಾಗಿ ಸುಸಂಗತವಾದ ರೀತಿಯಲ್ಲಿ ಸ್ವಗತವು ಆರಂಭವಾಗುತ್ತದೆಯಾದರೂ, ಅದು ವಟವಟಗುಟ್ಟುವಿಕೆಗೆ ತಕ್ಷಣವೇ ಬದಲಾಗುತ್ತದೆ ಹಾಗೂ ಲಕಿಯ ಟೋಪಿಯನ್ನು ವ್ಲಾದಿಮಿರ್‌‌ ಲಪಟಾಯಿದಾಗಷ್ಟೇ ಅದು ಕೊನೆಗೊಳ್ಳುತ್ತದೆ.
ತಾನು ವಿಶ್ರಾಂತಿಯನ್ನು ತೆಗೆದುಕೊಳ್ಳುತ್ತಿದ್ದ ಸಂದರ್ಭದಲ್ಲಿ ವ್ಲಾದಿಮಿರ್‌‌ ಮತ್ತು ಎಸ್ಟ್ರಾಗನ್‌ ಜೋಡಿಯು ನೀಡಿದ ಸಹಯೋಗಕ್ಕೆ ಪ್ರತಿಯಾಗಿ ತಾನು ಅವರಿಗೇನಾದರೂ ನೆರವಾಗಲು ಸಾಧ್ಯವೇ ಎಂಬುದಾಗಿ ಪೊಝೊ ಅಲ್ಲಿಂದ ಹೊರಡುವುದಕ್ಕೆ ಮುಂಚಿತವಾಗಿ ಅವರಿಬ್ಬರನ್ನು ಕೇಳುತ್ತಾನೆ. ಒಂದಷ್ಟು ಹಣವನ್ನು ಕೇಳಲು ಎಸ್ಟ್ರಾಗನ್‌ ಪ್ರಯತ್ನಿಸುತ್ತಾನೆ; ಆದರೆ ಅವನಿಗೆ ಅಡ್ಡಬರುವ ವ್ಲಾದಿಮಿರ್‌, ಹಣ ಕೇಳಲು ತಾವು ಭಿಕ್ಷುಕರಲ್ಲ ಎಂಬುದಾಗಿ ಅವನಿಗೆ ವಿವರಿಸುತ್ತಾನೆ. ಅದೇನೇ ಇದ್ದರೂ, ಲಕಿಯೊಂದಿಗೆ ನೃತ್ಯ ಮಾಡುವ ಮತ್ತು ಆಲೋಚಿಸುವ ಆಹ್ವಾನವೊಂದನ್ನು ಅವರು ಒಪ್ಪಿಕೊಳ್ಳುತ್ತಾರೆ.
ಹಾಗಂತ ವ್ಲಾದಿಮಿರ್‌‌ನ ಜೀವನದಲ್ಲಿ ಯಾವುದೇ ಅನನುಕೂಲತೆಗಳು ಇಲ್ಲ ಎಂದರ್ಥವಲ್ಲ. ಆದರೆ ಸದರಿ ಜೋಡಿಯ ಪೈಕಿ ಆತ ಹೆಚ್ಚಿನ ಪ್ರಮಾಣದಲ್ಲಿ ಚೇತರಿಸಿಕೊಳ್ಳುವ ಗುಣವನ್ನು ಹೊಂದಿರುತ್ತಾನೆ. "ಮಾನಸಿಕ ಅಳಲು ವ್ಲಾದಿಮಿರ್ ಪ್ರಧಾನವಾಗಿ ಅನುಭವಿಸುತ್ತಿರುವ ನೋವಾಗಿರುತ್ತದೆ. ತನ್ನ ಟೋಪಿಯನ್ನು ಲಕಿಯ ಟೋಪಿಗಾಗಿ ಉದ್ದೇಶಪೂರ್ವಕ ವಿನಿಮಯ ಮಾಡಿಕೊಳ್ಳುವುದಕ್ಕೆ ಅದು ಕಾರಣವಾಗಿರುತ್ತದೆ. ತನ್ಮೂಲಕ, ಮತ್ತೊಬ್ಬ ವ್ಯಕ್ತಿಯ ಆಲೋಚನೆಗಳಿಗಾಗಿ ವ್ಲಾದಿಮಿರ್ ಹೊರಹೊಮ್ಮಿಸುವ ಸಾಂಕೇತಿಕ ಬಯಕೆಯನ್ನು ಇದು ತಿಳಿಯಪಡಿಸುತ್ತದೆ."
ಅಂಕ ರಲ್ಲಿ ಪೊಝೊ ಓರ್ವ ಬುರುಡೆ ಆಸಾಮಿಯಾಗಿದ್ದರೆ, ಈಗ ಅವನು ಒಂದಷ್ಟು ಒಳನೋಟವನ್ನು ಗಳಿಸಿದವನಂತೆ ಕಾಣಿಸಿಕೊಳ್ಳುತ್ತಾನೆ. ನಂತರದಲ್ಲಿ ವ್ಲಾದಿಮಿರ್‌ನಿಂದ ವಿಸ್ತರಿಸಲ್ಪಡುವ ಅವನ ಕೊನೆಗಾಲದ ಮಾತುಗಳು ಮಾನವ ಅಸ್ತಿತ್ವದ ಅಲ್ಪಾವಧಿಯನ್ನು ಅಥವಾ ಕ್ಷಣಿಕತೆಯನ್ನು ವಾಕ್ಚಾತುರ್ಯದಿಂದ ಅಡಕವಾಗಿ ನಿರೂಪಿಸುತ್ತವೆ: "ಸಮಾಧಿಯ ಇಕ್ಕೆಡೆಗೂ ಕಾಲು ಹಾಕಿ ಅವರು ಜನ್ಮನೀಡುತ್ತಾರೆ, ಬೆಳಕು ಒಂದು ಕ್ಷಣ ಮಿನುಗುತ್ತದೆ, ಆಮೇಲೆ ಅಲ್ಲಿ ಮತ್ತೊಮ್ಮೆ ಕಂಡುಬರುವುದು ರಾತ್ರಿಯೇ."
"ಇದೊಂದು ಆಟವಾಗಿದೆ, ಪ್ರತಿಯೊಂದೂ ಸಹ ಒಂದು ಆಟವೇ. ಆ ಎಲ್ಲಾ ನಾಲ್ಕೂ ಮಂದಿ ನೆಲದ ಮೇಲೆ ಮಲಗಿರುವಾಗ, ಅದನ್ನು ಯಥಾರ್ಥದ ಶೈಲಿಯಲ್ಲಿ ನಿರ್ವಹಿಸಲಾಗುವುದಿಲ್ಲ. ಅದನ್ನು ಕೃತಕವಾಗಿ, ನೃತ್ಯನಾಟಕದ ಶೈಲಿಯಲ್ಲಿಯೇ ಮಾಡಿಸಬೇಕಾಗುತ್ತದೆ. ಇಲ್ಲದೇ ಹೋದರೆ, ಪ್ರತಿಯೊಂದು ಅಂಶವೂ ಒಂದು ಅನುಕರಣೆಯಾಗಿ, ವಾಸ್ತವತೆಯ ಒಂದು ಅನುಕರಣೆಯಾಗಿಬಿಡುತ್ತದೆ . ಇದು ನಿಚ್ಚಳವಾಗಿ ಮತ್ತು ಪಾರದರ್ಶಕವಾಗಿ ಇರಬೇಕೇ ಹೊರತು, ಶುಷ್ಕವಾಗಿರಬಾರದು. ಇದು ಉಳಿದುಕೊಳ್ಳುವ ಸಲುವಾಗಿರುವ ಒಂದು ಆಟವಾಗಿದೆ."
೧೯೭೫ರಲ್ಲಿ ಷಿಲ್ಲರ್‌-ಥಿಯೇಟರ್‌ಗಾಗಿ ಬೆಕೆಟ್‌ ಈ ನಾಟಕವನ್ನು ನಿರ್ದೇಶಿಸಿದ. ಇದಕ್ಕೂ ಮೊದಲು ಆತ ಅನೇಕ ನಿರ್ಮಾಣಗಳ ಮೇಲ್ವಿಚಾರಣೆಯನ್ನು ನೋಡಿಕೊಂಡಿದ್ದನಾದರೂ, ಆತ ಸಂಪೂರ್ಣ ನಿಯಂತ್ರಣವನ್ನು ತನ್ನ ಕೈಗೆ ತೆಗೆದುಕೊಂಡಿದ್ದು ಇದೇ ಮೊದಲ ಬಾರಿಯಾಗಿತ್ತು. ಶುದ್ಧಾಂತಃಕರಣವನ್ನು ಹೊಂದಿದ್ದ ವಾಲ್ಟರ್‌‌ ಆಸ್ಮಸ್‌ ಎಂಬಾತ ಆತನ ಕಿರಿಯ ಸಹಾಯಕ ನಿರ್ದೇಶಕನಾಗಿದ್ದ. ಸದರಿ ನಿರ್ಮಾಣವು ಯಥಾರ್ಥ ಶೈಲಿಯದಾಗಿರಲಿಲ್ಲ. ಈ ಕುರಿತು ಬೆಕೆಟ್‌ ಹೀಗೆ ವಿವರಿಸಿದ,
ಮತಗ್ರಂಥವೊಂದನ್ನು ಆಧರಿಸಿದ ಪರೋಕ್ಷ ಪ್ರಸ್ತಾಪದಲ್ಲಿ ಇಡಿಯಾಗಿ ಮುಳುಗಿಸಲ್ಪಟ್ಟಿರುವ ನಾಟಕದ ಬಹುತೇಕ ಭಾಗವು, ಧರ್ಮದ ವಿಷಯದೊಂದಿಗೆ ವ್ಯವಹರಿಸುತ್ತದೆ. ಸಂಪೂರ್ಣ ನಾಟಕವು ಬೆಟ್ಟವೊಂದರ ತುದಿಯಲ್ಲಿ ನಡೆಯುತ್ತದೆ. ಇದನ್ನು ಕೆಲವೊಬ್ಬರು ಸ್ವರ್ಗಕ್ಕೆ ನಿಕಟವಾಗಿರುವುದರ ಪರಿಕಲ್ಪನೆ ಎಂಬುದಾಗಿ ವ್ಯಾಖ್ಯಾನಿಸಬಹುದು. ಈ ಅಂಶಗಳು ಧಾರ್ಮಿಕ ದೃಷ್ಟಾಂತವಾಗಿರುವುದರ ಒಂದು ಉದ್ದೇಶವನ್ನು ನಾಟಕಕ್ಕೆ ನೀಡುತ್ತವೆ.
"ಗೊಡಾಟ್‌ ಎಂಬ ಹೆಸರು ಯಾರನ್ನು ಅಥವಾ ಏನನ್ನು ಪ್ರತಿನಿಧಿಸುತ್ತದೆ ಎಂದು ರೋಜರ್‌‌ ಬ್ಲಿನ್‌ ಕೇಳಿದಾಗ, ನಾಟಕದಲ್ಲಿ ಪಾದಗಳು ಇಂಥದೊಂದು ಎದ್ದುಕಾಣುವ ಪಾತ್ರವನ್ನು ವಹಿಸುವುದರಿಂದ, ಫ್ರೆಂಚ್ ಭಾಷೆಯಲ್ಲಿ ಬೂಟಿಗಾಗಿ ಇರುವ ಗೊಡಿಲ್ಲಾಟ್‌ , ಗೊಡೆಸ್ಸೆ ಎಂಬ ಆಡುಮಾತಿನ ಪದಗಳಿಂದ ಅದು ತನಗೆ ಮನಸ್ಸಿನಲ್ಲೇ ಸ್ಫುರಿಸಿತು ಎಂದು ಬೆಕೆಟ್‌ ಉತ್ತರಿಸಿದ. ಇದು ಅವನು ಅನೇಕಸಲ ನೀಡಿರುವ ವಿವರಣೆಯಾಗಿದೆ."
ತನಗೆ ಹಸಿವಾಗಿದೆ ಎಂಬುದಾಗಿ ಎಸ್ಟ್ರಾಗನ್‌ ಹೇಳಿಕೊಂಡಾಗ, ವ್ಲಾದಿಮಿರ್‌ ಅವನಿಗೆ ಒಂದು ಕ್ಯಾರಟ್‌ನ್ನು ನೀಡುತ್ತಾನೆ. ಅಷ್ಟೇನೂ ವಿಶಿಷ್ಟ ಸವಿಯನ್ನು ಹೊಂದಿರದ ಅದರ ಬಹುಭಾಗವನ್ನು ಎಸ್ಟ್ರಾಗನ್‌ ತಿನ್ನುತ್ತಾನೆ. ದಾರಿ ಬದಲಾಯಿಸುವಿಕೆಯು ಅದು ಆರಂಭವಾಗುತ್ತಿದ್ದಂತೆಯೇ ಕೊನೆಗೊಳ್ಳುತ್ತದೆ. ತಮಗೆ ಮಾಡಲಿಕ್ಕೆ ಇನ್ನೂ ಏನೂ ಕೆಲಸವಿಲ್ಲ ಎಂದು ಎಸ್ಟ್ರಾಗನ್‌ ಘೋಷಿಸುತ್ತಾನೆ.
"ತನ್ನ ಇಂಗ್ಲಿಷ್‌ ಅನುವಾದದಲ್ಲಿ . ಸಾಧ್ಯವಾದಷ್ಟು ಮಟ್ಟಿಗೆ ಫ್ರೆಂಚ್‌ ವಾತಾವರಣವನ್ನು ಉಳಿಸಿಕೊಳ್ಳಲು ಬೆಕೆಟ್‌ ಹೆಣಗಾಡಿದ. ಈ ಕಾರಣದಿಂದಲೇ ಎಲ್ಲಾ ಇಂಗ್ಲಿಷ್‌ ಹೆಸರುಗಳು ಮತ್ತು ಸ್ಥಳಗಳನ್ನು ಅವನು ಲಕಿಗೆ ನಿಯೋಜಿಸಿದ; ಅವನ ಅಭಿಪ್ರಾಯದ ಪ್ರಕಾರ, ಲಕಿಯ ಸ್ವಂತ ಹೆಸರು ಇಂಥದೊಂದು ಪರಸ್ಪರ ಸಂಬಂಧವನ್ನು ಸೂಚಿಸಿತು."
ಗೊಡಾಟ್‌ನ ಗುರುತು ಸಾಕಷ್ಟು ಚರ್ಚೆಗೀಡಾಗಿರುವ ವಿಷಯವಾಗಿ ಪರಿಣಮಿಸಿದೆ. "ಪೊಝೊ ಸ್ವತಃ ಗೊಡಾಟ್ ಆಗಿದ್ದನೇ ಎಂಬುದಾಗಿ ಬೆಕೆಟ್‌ನನ್ನು ಕಾಲಿನ್‌ ಡಕ್‌ವರ್ತ್‌ ನಿರ್ದಾಕ್ಷಿಣ್ಯವಾಗಿ ಕೇಳಿದಾಗ, 'ಇಲ್ಲ, ಕೇವಲ ಪಠ್ಯದಲ್ಲಿ ಹಾಗೆ ಸೂಚಿಸಲ್ಪಟ್ಟಿದೆ, ಆದರೆ ಅದು ಸತ್ಯವಲ್ಲ' ಎಂದು ಸದರಿ ಲೇಖಕ ಉತ್ತರಿಸಿದ."
ನಾಟಕದಲ್ಲಿ ಕಾಣಿಸಿಕೊಳ್ಳುವ, ಗೊಡಾಟ್‌ಗಾಗಿ ಕೆಲಸ ಮಾಡುವ ಇಬ್ಬರು ಹುಡುಗರ ಪೈಕಿ ಒಬ್ಬ ಹೊಡೆತಗಳಿಗೆ ಸಿಲುಕದೆ ಸುರಕ್ಷಿತನಾಗಿರುವಂತೆ ಕಂಡುಬರುತ್ತದೆ; ಎಸ್ಟ್ರಾಗನ್‌ ಪಾದಗಳ ಪೈಕಿ ಒಂದು ರಕ್ಷಿಸಲ್ಪಟ್ಟಿತು ಎಂಬುದಾಗಿ ಈ ಕುರಿತು ಬೆಕೆಟ್‌ ಅರೆ-ಹಾಸ್ಯದಲ್ಲಿ ಹೇಳುತ್ತಾನೆ.
ಲಕಿಗೆ ಆ ಹೆಸರನ್ನೇ ಏಕೆ ಇರಿಸಲಾಯಿತು ಎಂದು ಬೆಕೆಟ್‌ನನ್ನು ಕೇಳಿದಾಗ, "ಹೆಚ್ಚು ನಿರೀಕ್ಷೆಗಳನ್ನು ಹೊಂದಿರಬೇಕೆಂದರೆ ಅವನು ಅದೃಷ್ಟಶಾಲಿಯಾಗಿಯೇ ಇರಬೇಕು ಎಂದು ನಾನು ಭಾವಿಸುತ್ತೇನೆ." ಎಂದು ಉತ್ತರಿಸಿದ.
ಗೊಡಾಟ್‌ನಿಂದ ನೀನು ಏನನ್ನು ಕೇಳಿಕೊಂಡೆ ಎಂಬುದಾಗಿ ವ್ಲಾದಿಮಿರ್‌ನನ್ನು ಎಸ್ಟ್ರಾಗನ್‌ ಕೇಳುವಾಗ, ಈ ಕೆಳಗೆ ನೀಡಿರುವ ವಾಚನ ಸಾಮಗ್ರಿಯು ಮೊದಲ ಅಂಕದಲ್ಲಿನ ಆರಂಭಿಕ ಭಾಗದಲ್ಲಿ ಮತ್ತಷ್ಟು ತೂಕವನ್ನು ನೀಡುತ್ತದೆ:
ಮತ್ತೊಮ್ಮೆ, ಅಲ್ಲಿಂದು ತೆರಳಲು ಅವರು ಸಮ್ಮತಿಸುತ್ತಾರಾದರೂ ಆ ಕುರಿತಾದ ಯಾವುದೇ ನಡೆಯನ್ನು ಯಾರೊಬ್ಬರೂ ಕೈಗೊಳ್ಳುವುದಿಲ್ಲ.
ಪಾತ್ರವರ್ಗದ ಪಟ್ಟಿಯು ಕೇವಲ ಒಬ್ಬನೇ ಹುಡುಗನನ್ನು ನಿರ್ದಿಷ್ಟವಾಗಿ ಸೂಚಿಸುತ್ತದೆ.
ಬಹಿರಂಗಪಡಿಸುವಿಕೆಯಿಂದಾಗಿ ಭಾರತದ ಸಾರ್ವಭೌಮತೆ ಮತ್ತು ಸಮಗ್ರತೆಗಳಿಗೆ, ರಾಜ್ಯದ ಭದ್ರತೆಗೆ, "ಕಾರ್ಯತಂತ್ರದ, ವೈಜ್ಞಾನಿಕ ಅಥವಾ ಆರ್ಥಿಕ" ಹಿತಾಸಕ್ತಿಗಳಿಗೆ, ವಿದೇಶಿ ರಾಜ್ಯದೊಂದಿಗಿನ ಬಾಂಧವ್ಯಕ್ಕೆ ಪೂರ್ವಗ್ರಹಪೀಡಿತ ರೀತಿಯಲ್ಲಿ ಅಥವಾ ಕೆಡುಕುಂಟುಮಾಡುವ ರೀತಿಯಲ್ಲಿ ಪರಿಣಾಮ ಬೀರುವ ಮಾಹಿತಿ, ಅಥವಾ ಅಪರಾಧವೊಂದರ ಚಿತಾವಣೆಗೆ ಕಾರಣವಾಗುವ ಮಾಹಿತಿ;
ಯಾವುದೇ ನ್ಯಾಯಮಂಡಲಿ ಅಥವಾ ನ್ಯಾಯಾಧಿಕರಣದಿಂದ ಪ್ರಕಟಿಸಲ್ಪಡುವುದಕ್ಕೆ ಉದ್ದೇಶಪೂರ್ವಕವಾಗಿ ನಿಷೇಧಿಸಲ್ಪಟ್ಟಿರುವ ಮಾಹಿತಿ ಅಥವಾ ಅದರ ಬಹಿರಂಗಪಡಿಸುವಿಕೆಯಿಂದ ನ್ಯಾಯಾಲಯದ ನಿಂದನೆಯಾದಂತಾಗುತ್ತದೆ ಎಂದು ಕಾನೂನುಬದ್ಧವಾಗಿ ಸಂಯೋಜಿಸಲ್ಪಟ್ಟಿರುವ ಮಾಹಿತಿ;
ಬಹಿರಂಗಪಡಿಸುವಿಕೆಯಿಂದ ಸಂಸತ್ತು ಅಥವಾ ರಾಜ್ಯ ಶಾಸನಸಭೆಯ ಒಂದು ಹಕ್ಕಿನ ಲೋಪವುಂಟಾಗುತ್ತದೆ ಎಂದು ಹೇಳಲಾಗುವ ಮಾಹಿತಿ;
ಬಹಿರಂಗಪಡಿಸುವುದರಿಂದಾಗಿ ಓರ್ವ ಮೂರನೇ ಪಕ್ಷಸ್ಥನ ಸ್ಪರ್ಧಾತ್ಮಕ ಸ್ಥಾನಕ್ಕೆ ಧಕ್ಕೆಯಾಗುತ್ತದೆ ಎಂದು ಪರಿಗಣಿಸಲ್ಪಟ್ಟಿರುವ, ಮತ್ತು ಇಂಥ ಮಾಹಿತಿಯ ಬಹಿರಂಗಪಡಿಸುವಿಕೆಯನ್ನು ವ್ಯಾಪಕವಾದ ಸಾರ್ವಜನಿಕ ಹಿತಾಸಕ್ತಿಯು ಸಮರ್ಥಿಸುತ್ತದೆ ಎಂಬ ಬಗ್ಗೆ ಸಕ್ಷಮ ಪ್ರಾಧಿಕಾರಕ್ಕೆ ಮನವರಿಕೆಯಾಗದ ಹೊರತು ಬಹಿರಂಗಪಡಿಸಲಾಗದ ವಾಣಿಜ್ಯ ವಲಯದ ಗುಟ್ಟು, ವ್ಯಾಪಾರದ ರಹಸ್ಯಗಳು ಅಥವಾ ಬೌದ್ಧಿಕ ಸ್ವತ್ತನ್ನು ಒಳಗೊಂಡಂತಿರುವ ಮಾಹಿತಿ;
ಬಹಿರಂಗಪಡಿಸುವಿಕೆಯನ್ನು ವ್ಯಾಪಕವಾದ ಸಾರ್ವಜನಿಕ ಹಿತಾಸಕ್ತಿಯು ಸಮರ್ಥಿಸುತ್ತದೆ ಎಂಬ ಬಗ್ಗೆ ಸಕ್ಷಮ ಪ್ರಾಧಿಕಾರಕ್ಕೆ ಮನವರಿಕೆಯಾಗದ ಹೊರತು ಬಹಿರಂಗಪಡಿಸಲಾಗದ, ವ್ಯಕ್ತಿಯೋರ್ವನ ನ್ಯಾಸರಕ್ಷಣೆಯ ಸಂಬಂಧದಲ್ಲಿ ಅವನಿಗೆ ಲಭ್ಯವಿರುವ ಮಾಹಿತಿ;
ಬಹಿರಂಗಪಡಿಸುವಿಕೆಯಿಂದ ಯಾವುದೇ ವ್ಯಕ್ತಿಯ ಜೀವನ ಅಥವಾ ಭೌತಿಕ ಸುರಕ್ಷತೆಯು ಅಪಾಯಕ್ಕೆ ಸಿಲುಕುತ್ತದೆ ಎನ್ನುವಂಥ ಅಥವಾ, ಕಾನೂನು ವಿಧಿಸುವಿಕೆ ಅಥವಾ ಭದ್ರತೆ ಉದ್ದೇಶಗಳಿಗೆ ಸಂಬಂಧಿಸಿದಂತೆ ಮಾಹಿತಿಯ ಮೂಲವನ್ನು ಗುರುತಿಸುವ ಅಥವಾ ಗುಟ್ಟಾಗಿನೀಡಲಾದ ನೆರವನ್ನು ಗುರುತಿಸುವಂಥ ಮಾಹಿತಿ;
ತಪ್ಪಿತಸ್ಥರ ತನಿಖೆ ಅಥವಾ ದಸ್ತಗಿರಿ ಅಥವಾ ಅವರ ವಿರುದ್ಧ ಕಾನೂನು ಕ್ರಮ ಜರುಗಿಸುವುದರ ಪ್ರಕ್ರಿಯೆಯನ್ನು ನಿರೋಧಿಸುವಂಥ ಮಾಹಿತಿ;
ಸಂಪುಟ ಸಭೆ, ಕಾರ್ಯದರ್ಶಿಗಳು ಮತ್ತು ಇತರ ಅಧಿಕಾರಿಗಳ ಚರ್ಚೆಗಳ ದಾಖಲೆಗಳನ್ನು ಒಳಗೊಂಡಂತಿರುವ ಸಚಿವ ಸಂಪುಟದ ಕಾಗದ-ಪತ್ರಗಳು;
ಮಾಹಿತಿಯು ವೈಯಕ್ತಿಕ ವಿವರಗಳಿಗೆ ಸಂಬಂಧಿಸಿದಂತಿದ್ದು, ಅದರ ಬಹಿರಂಗಪಡಿಸುವಿಕೆಯಿಂದ ಯಾವುದೇ ಸಾರ್ವಜನಿಕ ಚಟುವಟಿಕೆ ಅಥವಾ ಹಿತಾಸಕ್ತಿಗೆ ಯಾವುದೇ ಸಂಬಂಧವಿರುವುದಿಲ್ಲ ಎನ್ನುವಂಥ, ಅಥವಾ ವ್ಯಕ್ತಿಯೋರ್ವನ ಖಾಸಗಿತನದ ಮೇಲೆ ಅಸಮರ್ಥನೀಯವಾದ ಆಕ್ರಮಣವನ್ನು ಉಂಟುಮಾಡುವಂಥ ಮಾಹಿತಿ (ಆದರೆ, ಸಂಸತ್ತಿಗೆ ಅಥವಾ ಒಂದು ರಾಜ್ಯ ಶಾಸನಸಭೆಗೆ ನಿರಾಕರಿಸಲಾಗದ ಮಾಹಿತಿಯನ್ನು ಈ ವಿನಾಯಿತಿಯಿಂದ ನಿರಾಕರಿಸಲಾಗುವುದಿಲ್ಲ ಎಂಬ ಷರತ್ತೂ ಇಲ್ಲಿದೆ);
ಮೇಲೆ ಪಟ್ಟಿಮಾಡಲ್ಪಟ್ಟಿರುವ ವಿನಾಯಿತಿಗಳ ಪೈಕಿ ಯಾವುದು ಏನೇ ಇದ್ದರೂ, ಒಂದು ವೇಳೆ ಬಹಿರಂಗಪಡಿಸುವಿಕೆಯಲ್ಲಿನ ಸಾರ್ವಜನಿಕ ಹಿತಾಸಕ್ತಿಯು, ರಕ್ಷಿಸಲ್ಪಟ್ಟ ಹಿತಾಸಕ್ತಿಗಳಿಗೆ ಆಗುವ ಹಾನಿಗಿಂತ ಹೆಚ್ಚು ತೂಗಿದಲ್ಲಿ ಸಾರ್ವಜನಿಕ ಪ್ರಾಧಿಕಾರವೊಂದು ಮಾಹಿತಿಗೆ ಸಂಪರ್ಕವನ್ನು ಒದಗಿಸಬಹುದು. ಕ್ಕೆ ಇರುವ ಕರಾರುವಾಕ್ಯದಿಂದ ಈ ನಿಬಂಧನೆಯು ಅಧಿಕೃತತೆಯನ್ನು ಪಡೆದುಕೊಂಡಿದ್ದು, ಅದು 8 ಜೊತೆಯಲ್ಲಿ ಓದಿಕೊಂಡಾಗ ಈ ಒಳಪ್ರಕರಣದ ಅಡಿಯಲ್ಲಿ "ಕಾನೂನಿನಿಂದ ರಕ್ಷಿಸಲ್ಪಟ್ಟ ವ್ಯಾಪಾರ ಅಥವಾ ವಾಣಿಜ್ಯ ರಹಸ್ಯಗಳ" ಬಹಿರಂಗಪಡಿಸುವಿಕೆಗೆ ವಿನಾಯಿತಿ ಕೊಡುತ್ತದೆ)
2005ರ ಜೂನ್‌ 15ರಂದು ಈ ಕಾನೂನು ಸಂಸತ್ತಿನಿಂದ ಅಂಗೀಕರಿಸಲ್ಪಟ್ಟಿತು ಹಾಗೂ 2005ರ (ಜಾರಿಗೆ ಬಂದ ದಿನಾಂಕವು ಅನೇಕವೇಳೆ 2005ರ ಅಕ್ಟೋಬರ್‌ 12 ಎಂಬುದಾಗಿ ತಪ್ಪಾಗಿ ಉಲ್ಲೇಖಿಸಲ್ಪಟ್ಟಿದೆ. ವಾಸ್ತವವಾಗಿ, 12ನೇ ಮತ್ತು 13ನೇ ದಿನಾಂಕದ ನಡುವಿನ ಮಧ್ಯರಾತ್ರಿಯಂದು ಈ ಕಾಯಿದೆಯು ಜಾರಿಗೆ ಬಂತು; ಅಂದರೆ 13ರ ನಂತರ ಇದು ಜಾರಿಗೆ ಬಂತು ಎಂದರ್ಥ.) ಅಕ್ಟೋಬರ್‌ 13ರಂದು ಸಂಪೂರ್ಣವಾಗಿ ಜಾರಿಗೆಬಂದಿತು. ಭಾರತದಲ್ಲಿ ಮಾಹಿತಿ ಬಹಿರಂಗಪಡಿಸುವಿಕೆಯ ಪ್ರಕ್ರಿಯೆಯು ಇಲ್ಲಿಯವರೆಗೆ 1923ರ ಅಧಿಕೃತ ರಹಸ್ಯಗಳ ಕಾಯಿದೆ ಮತ್ತು ಇತರ ಹಲವಾರು ವಿಶೇಷ ಕಾನೂನುಗಳಿಂದ ನಿರ್ಬಂಧಿಸಲ್ಪಟ್ಟಿದ್ದು, ಅದನ್ನೀಗ ಹೊಸ ಕಾಯಿದೆಯು ಸಡಿಲಿಸಿದೆ. ಜಮ್ಮು ಮತ್ತು ಕಾಶ್ಮೀರಕ್ಕೆ ಇರುವ ಆರ್ಟಿಕಲ್ 370 ರದ್ದತಿ ನಂತರ ಜಮ್ಮು ಮತ್ತು ಕಾಶ್ಮೀರವು ಲಡಾಖ್ ಮತ್ತು ಜಮ್ಮು ಮತ್ತು ಕಾಶ್ಮೀರ ಎಂದು ಕೇಂದ್ರಾಡಳಿತ ಪ್ರದೇಶವಾಗಿ ವಿಂಗಡಿಸಲಾಯಿತು.ಈಗ ಮಾಹಿತಿ ಹಕ್ಕು ಕಾಯಿದೆಯು ಭಾರತದ ಎಲ್ಲ ಪ್ರದೇಶಗಳಲ್ಲೂ ಅನ್ವಯಿಸುತ್ತದೆ.
ಈ ಕಾಯಿದೆಯ ಅಡಿಯಲ್ಲಿ ಬರುವ ಎಲ್ಲಾ ಪ್ರಾಧಿಕಾರಗಳು ತಮ್ಮ ಸಾರ್ವಜನಿಕ ಮಾಹಿತಿ ಅಧಿಕಾರಿ ಯನ್ನು ನೇಮಿಸಬೇಕಾಗುತ್ತದೆ. ಯಾವುದೇ ವ್ಯಕ್ತಿಯು ಮಾಹಿತಿಗಾಗಿ ಗೆ ಲಿಖಿತರೂಪದಲ್ಲಿ ಮನವಿಯೊಂದನ್ನು ಸಲ್ಲಿಸಬಹುದಾಗಿರುತ್ತದೆ. ಕಾಯಿದೆಯ ಅಡಿಯಲ್ಲಿ ಮಾಹಿತಿಯನ್ನು ಕೋರುವಂಥ ಭಾರತದ ನಾಗರಿಕರಿಗೆ ಮಾಹಿತಿಯನ್ನು ಒದಗಿಸುವುದು ನ ಹೊಣೆಗಾರಿಕೆಯಾಗಿರುತ್ತದೆ. ಒಂದು ವೇಳೆ ಮನವಿಯು ಮತ್ತೊಂದು ಸಾರ್ವಜನಿಕ ಪ್ರಾಧಿಕಾರಕ್ಕೆ ಸಂಬಂಧಿಸಿರುವಂಥದ್ದಾಗಿದ್ದರೆ, 5 ದಿನಗಳ ಒಳಗಾಗಿ ಮತ್ತೊಂದರ ಗೆ ಮನವಿಯ ಸಂಬಂಧಪಟ್ಟ ಭಾಗಗಳನ್ನು ವರ್ಗಾಯಿಸುವುದು/ಮುಂದಕ್ಕೆ ರವಾನಿಸುವುದು ನ ಜವಾಬ್ದಾರಿಯಾಗಿರುತ್ತದೆ. ಇದರ ಜೊತೆಗೆ, ತಮ್ಮ ಸಾರ್ವಜನಿಕ ಪ್ರಾಧಿಕಾರದ ಗಳಿಗೆ ರವಾನಿಸುವುದಕ್ಕೆ ಸಂಬಂಧಿಸಿದಂತೆ ಮನವಿಗಳು ಮತ್ತು ಮೇಲ್ಮನವಿಗಳನ್ನು ಸ್ವೀಕರಿಸಲು ಸಹಾಯಕ ಸಾರ್ವಜನಿಕ ಮಾಹಿತಿ ಅಧಿಕಾರಿಗಳನ್ನು ಪ್ರತಿಯೊಂದು ಸಾರ್ವಜನಿಕ ಪ್ರಾಧಿಕಾರವು ನಿಯೋಜಿಸುವುದು ಅಗತ್ಯವಾಗಿರುತ್ತದೆ. ಮಾಹಿತಿಗಾಗಿ ಕೋರಿಕೆಯನ್ನು ಸಲ್ಲಿಸುತ್ತಿರುವ ನಾಗರಿಕನು ತನ್ನ ಹೆಸರು ಮತ್ತು ಸಂಪರ್ಕ ವಿವರಗಳನ್ನು ಹೊರತುಪಡಿಸಿ ಬೇರಾವುದೇ ಮಾಹಿತಿಯನ್ನು ಬಹಿರಂಗಪಡಿಸಬೇಕು ಎಂಬ ನಿರ್ಬಂಧವನ್ನು ಹೇರಲಾಗುವುದಿಲ್ಲ.
ಎರಡನೇ ತಪ್ಸೀಲಿನಲ್ಲಿ ನಿರ್ದಿಷ್ಟವಾಗಿ ಹೆಸರಿಸಲಾಗಿರುವ ಕೇಂದ್ರ ಗುಪ್ತಚರ ಮತ್ತು ಭದ್ರತಾ ಸಂಸ್ಥೆಗಳಾದ, , , ಕೇಂದ್ರೀಯ ತನಿಖಾ ದಳ , ಕಂದಾಯ ಗುಪ್ತಚರ ನಿರ್ದೇಶನಾಲಯ, ಕೇಂದ್ರೀಯ ಆರ್ಥಿಕ ಗುಪ್ತಚರ ದಳ, ಜಾರಿ ನಿರ್ದೇಶನಾಲಯ, ಮಾದಕವಸ್ತು ನಿಯಂತ್ರಣ ದಳ, ವಾಯುಯಾನ ಸಂಶೋಧನಾ ಕೇಂದ್ರ, ವಿಶೇಷ ಗಡಿನಾಡು ಜಾರಿಗೆ, , , , , , ಅಸ್ಸಾಂ ರೈಫಲ್ಸ್‌, ವಿಶೇಷ ಸೇವಾ ದಳ, ವಿಶೇಷ ಶಾಖೆ , ಅಂಡಮಾನ್‌ ಮತ್ತು ನಿಕೋಬಾರ್‌, ಅಪರಾಧ ಶಾಖೆ--, ದಾದ್ರಾ ಮತ್ತು ನಗರ್‌ ಹವೇಲಿ ಮತ್ತು ವಿಶೇಷ ಶಾಖೆ, ಲಕ್ಷದ್ವೀಪ್‌ ಪೊಲೀಸ್‌ ಇವು ಇದರಲ್ಲಿ ಸೇರಿವೆ. ಒಂದು ಅಧಿಸೂಚನೆಯ ಮೂಲಕ ರಾಜ್ಯ ಸರ್ಕಾರಗಳ ವತಿಯಿಂದ ನಿರ್ದಿಷ್ಟವಾಗಿ ಹೆಸರಿಸಲ್ಪಟ್ಟಿರುವ ಸಂಸ್ಥೆಗಳನ್ನೂ ಸಹ ಹೊರಗಿಡಲಾಗುತ್ತದೆ. ಆದಾಗ್ಯೂ, ಹೊರಗಿಡುವಿಕೆ ಎಂಬುದು ಪರಿಪೂರ್ಣವಾಗಿಲ್ಲ ಮತ್ತು ಭ್ರಷ್ಟಾಚಾರ ಹಾಗೂ ಮಾನವ ಹಕ್ಕುಗಳು ಉಲ್ಲಂಘನೆಗಳ ಆರೋಪಗಳಿಗೆ ಸಂಬಂಧಿಸಿರುವ ಮಾಹಿತಿಯನ್ನು ಒದಗಿಸುವ ಒಂದು ಹೊಣೆಗಾರಿಕೆಯನ್ನು ಈ ಸಂಘಟನೆಗಳು ಹೊಂದಿರುತ್ತವೆ. ಮೇಲಾಗಿ, ಮಾನವ ಹಕ್ಕುಗಳ ಉಲ್ಲಂಘನೆಯ ಆರೋಪಗಳಿಗೆ ಸಂಬಂಧಪಟ್ಟ ಮಾಹಿತಿಯನ್ನು ಕೊಡಬಹುದಾದರೂ, ಅದಕ್ಕೆ ಕೇಂದ್ರ ಅಥವಾ ರಾಜ್ಯದ ಮಾಹಿತಿ ಆಯೋಗದ ಅನುಮೋದನೆಯನ್ನು ಪಡೆಯಲೇಬೇಕಾಗುತ್ತದೆ.
ಒಂದು ವೇಳೆ ಮನವಿಯು ಗೆ ಸಲ್ಲಿಸಲ್ಪಟ್ಟಿದ್ದರೆ, ಸ್ವೀಕೃತಿಯಾದ 30 ದಿನಗಳ ಒಳಗಾಗಿ ಉತ್ತರವನ್ನು ನೀಡಬೇಕಾಗುತ್ತದೆ.
ಒಂದು ವೇಳೆ ಮನವಿಯು ಓರ್ವ ಗೆ ಸಲ್ಲಿಸಲ್ಪಟ್ಟಿದ್ದರೆ, ಸ್ವೀಕೃತಿಯಾದ 35 ದಿನಗಳ ಒಳಗಾಗಿ ಉತ್ತರವನ್ನು ನೀಡಬೇಕಾಗುತ್ತದೆ.
ಒಂದು ವೇಳೆ ಮನವಿಯನ್ನು ಮತ್ತೊಂದು ಸಾರ್ವಜನಿಕ ಪ್ರಾಧಿಕಾರಕ್ಕೆ ವರ್ಗಾಯಿಸಿದರೆ, ಉತ್ತರಿಸಲು ಅವಕಾಶ ನೀಡಲಾಗುವ ಕಾಲಾವಧಿಯು 30 ದಿನಗಳಾದರೂ , ವರ್ಗಾಯಿತ ಪ್ರಾಧಿಕಾರದ ನಿಂದ ಅದು ಸ್ವೀಕರಿಸಲ್ಪಟ್ಟ ನಂತರದ ದಿನದಿಂದ ಇದರ ಲೆಕ್ಕಹಾಕಲಾಗುತ್ತದೆ.
ಪಟ್ಟಿಯಲ್ಲಿ ಸೇರಿಲ್ಪಟ್ಟಿರುವ ಭದ್ರತೆ ಸಂಸ್ಥೆಗಳು ಎಸಗಿದ ಭ್ರಷ್ಟಾಚಾರ ಮತ್ತು ಮಾನವ ಹಕ್ಕುಗಳ ಉಲ್ಲಂಘನೆಗಳಿಗೆ ಸಂಬಂಧಪಟ್ಟಿರುವ ಮಾಹಿತಿಯನ್ನು 45 ದಿನಗಳ ಒಳಗಾಗಿ ಒದಗಿಸುವುದು ಅಗತ್ಯವಾಗಿದೆಯಾದರೂ, ಇದಕ್ಕಾಗಿ ಕೇಂದ್ರ ಮಾಹಿತಿ ಆಯೋಗದ ಪೂರ್ವಭಾವಿ ಅನುಮೋದನೆಯನ್ನು ಪಡೆಯಬೇಕಾಗುತ್ತದೆ.
ಆದಾಗ್ಯೂ, ಒಂದು ವೇಳೆ ವ್ಯಕ್ತಿಯೋರ್ವನ ಜೀವನ ಅಥವಾ ಸ್ವಾತಂತ್ರ್ಯವು ಇದರಲ್ಲಿ ತೊಡಗಿಸಿಕೊಂಡಿದ್ದರೆ, 48 ಗಂಟೆಗಳ ಒಳಗಾಗಿ ಉತ್ತರಿಸಬೇಕೆಂದು ನಿರೀಕ್ಷಿಸಲಾಗುತ್ತದೆ.
ಕಾರ್ಯಾಂಗ, ಶಾಸಕಾಂಗ ಮತ್ತು ನ್ಯಾಯಾಂಗವನ್ನು ಒಳಗೊಂಡಂತೆ ಎಲ್ಲಾ ಸಾಂವಿಧಾನಿಕ ಪ್ರಾಧಿಕಾರಗಳಿಗೆ ಇದು ಅನ್ವಯಯೋಗ್ಯವಾಗಿದೆ; ಅಷ್ಟೇ ಅಲ್ಲ, ಸಂಸತ್ತಿನ ಅಥವಾ ರಾಜ್ಯದ ಶಾಸನಸಭೆಯೊಂದರ ಕಾಯಿದೆಯೊಂದರಿಂದ ಪ್ರಮಾಣೀಕರಿಸಲ್ಪಟ್ಟ ಅಥವಾ ಕಾನೂನುಬದ್ಧವಾಗಿ ಸಂಯೋಜಿಸಲ್ಪಟ್ಟ ಯಾವುದೇ ಸಂಸ್ಥೆ ಅಥವಾ ಘಟಕಕ್ಕೂ ಇದು ಅನ್ವಯಿಸುತ್ತದೆ. ಈ ಕಾಯಿದೆಯ ವ್ಯಾಪ್ತಿಯೊಳಗೆ ಯಾವುದೆಲ್ಲಾ ಅಧಿಕಾರ ಘಟಕಗಳು ಅಥವಾ ಪ್ರಾಧಿಕಾರಗಳು ಅಥವಾ ಸಂಸ್ಥೆಗಳು ಬರುತ್ತವೆ ಎಂಬುದೂ ಸಹ ಈ ಕಾಯಿದೆಯಲ್ಲಿ ವ್ಯಾಖ್ಯಾನಿಸಲ್ಪಟ್ಟಿದೆ. ಅಂದರೆ, ಸರ್ಕಾರದ ಸ್ವಾಮ್ಯದ, ಸರ್ಕಾರದಿಂದ ನಿಯಂತ್ರಿಸಲ್ಪಟ್ಟ ಅಥವಾ ಸರ್ಕಾರದಿಂದ ಗಣನೀಯವಾಗಿ ಧನಸಹಾಯವನ್ನು ಪಡೆದಿರುವ ಘಟಕಗಳು, ಅಥವಾ ಸರ್ಕಾರದಿಂದ ಒದಗಿಸಲ್ಪಟ್ಟ ನಿಧಿಗಳಿಂದ ಪ್ರತ್ಯಕ್ಷವಾಗಿ ಅಥವಾ ಪರೋಕ್ಷವಾಗಿ ಗಣನೀಯವಾಗಿ ಧನಸಹಾಯವನ್ನು ಪಡೆದಿರುವ ಸರ್ಕಾರೇತರ ಸಂಘಟನೆಗಳೂ ಸೇರಿದಂತೆ, ಯುಕ್ತವಾದ ಸರ್ಕಾರದ ಆದೇಶ ಅಥವಾ ಅಧಿಸೂಚನೆಯಿಂದ ಪ್ರಮಾಣೀಕರಿಸಲ್ಪಟ್ಟ ಅಥವಾ ಕಾನೂನುಬದ್ಧವಾಗಿ ಸಂಯೋಜಿಸಲ್ಪಟ್ಟ ಘಟಕಗಳು ಅಥವಾ ಪ್ರಾಧಿಕಾರಗಳು ಈ ಕಾಯಿದೆಯ ವ್ಯಾಪ್ತಿಯಲ್ಲಿ ಬರುತ್ತವೆ.
ಬ್ರಿಟಿಷ್‌ ಆಳ್ವಿಕೆಯ ಕಾಲದಲ್ಲಿ ಜಾರಿಮಾಡಲ್ಪಟ್ಟಿದ್ದ ಕಾನೂನೊಂದರಿಂದ ಭಾರತದಲ್ಲಿ ಸರ್ಕಾರಿ ಮಾಹಿತಿಯ ಬಹಿರಂಗಪಡಿಸುವಿಕೆಯು ನಿರ್ವಹಿಸಲ್ಪಡುತ್ತಿದೆ.